Ξάνθη Φιλοσοφείν: MATRIX και το μάθημα της σιγής\nΠόσα μου έλεγες με την σιωπή σου… κι εγώ ήμουν στα σεργιάνια του ψεύτικου κόσμου, να αναζητώ αγάπες και αισθήματα…. μου μάθαινες με την σιγή και το φως των ματιών σου, ότι όλα είναι μέσα σου, είναι μέσα μου, είναι μέσα μας, τίποτε έξω από αυτό δεν είναι αληθινό, μόνο μια μήτρα είναι το MATRIX των ψεύτικων συναισθημάτων που γεννάει τους κύκλους.\nΖούμε την ζωή με την σκέψη μας που μας εξαπατά… κι αυτή η απάτη είναι ο πόνος και ο φόβος μη χάσουμε το ψεύτικο που ζούμε σαν αληθινό. Η επίγνωση αφυπνίζει κάθε νεκρό κύτταρο στη δομή της ύπαρξης και κάθε ψεύτικο χάνεται για πάντα, για να γεννηθεί η νέα αληθινή ζωή.\nΤο σώμα μου αλλάζει, ωριμάζει, ο χρόνος και οι σκέψεις δεν υπάρχουν, μόνο η ψυχή ελεύθερη πετάει στο φως του χωροχρόνου, αναζητώντας τον δάσκαλό, που μου άνοιξε την πόρτα του Αγαπημένου……\nΣτη μνήμη του Δασκάλου μου Ν.Κ.\nΑναρτήθηκε από elita στις 8:49 μ.μ.\nΕτικέτες αγάπη, Ζωή, Κατάθεση Ψυχής\nΑγαλλιάζει η ψυχή του δασκάλου παρατηρώντας από το άχρονο την εξέλιξη της μαθήτριας…\n9 Μαρτίου 2013 - 11:39 π.μ.


Μένει… Σέρρες ο Τάντιτς - Onsports.gr\nΟnsports Team\t24 Ιουνίου 2012, 23:24\nΜένει… Σέρρες ο Τάντιτς\nΟ Μπόζινταρ Τάντιτς αναμένεται να απορρίψει την πρόταση από ομάδα του Καζακστάν και να συνεχίσει στον Πανσερραϊκό.\nΜέχρι τώρα ο Σέρβος χαφ σκεφτόταν σοβαρά το ενδεχόμενο να αποχωρήσει από το ελληνικό πρωτάθλημα και τον Πανσερραϊκό και να συνεχίσει την καριέρα του στο Καζακστάν. Ωστόσο, τα δεδομένα δείχνουν να έχουν αλλάξει.\nΟ Τάντιτς το 2013 συμπληρώνει τα απαιτούμενα χρόνια για να αποκτήσει την ελληνική υπηκοότητα, την οποία θα χάσει αν φύγει από τη χώρα μας. Έτσι, συγκεντρώνει περισσότερες πιθανότητες η ανανέωση του συμβολαίου του με τα «λιοντάρια».


ΓΕΝΙΚΟ ΛΥΚΕΙΟ ΔΙΑΠΟΛΙΤΙΣΜΙΚΗΣ ΕΚΠΑΙΔΕΥΣΗΣ ΣΑΠΩΝ: ΑΓΙΑΣΜΟΣ ΣΤΟ ΣΧΟΛΕΙΟ\nΤην Δευτέρα 13 Σεπτεμβρίου 2010 μια νέα σχολική χρονιά άρχισε . Μαθητές και μαθήτριες του γενικού λυκείου διαπολιτισμικής εκπαίδευσης Σαπών και του γυμνασίου διαπολιτισμικής εκπαίδευσης Σαπών συγκεντρώθηκαν στην κοινή αυλή των σχολείων για την επίσημη έναρξη του σχολικού έτους . Φέτος την διοργάνωση του αγιασμού ανέλαβε το ΓΕΛ Σαπών .\nΗ αρχή έγινε με τον καθιερωμένο αγιασμό από τον πατέρα Ευάγγελο . Παραβρέθηκαν ο δήμαρχος Σαπών κ. Πιλιλίτσης , ο αντιδήμαρχος Σαπών κ. Σταυρίδης εκπρόσωποι της τοπικής αυτοδιοίκησης Α και Β βαθμού , σχολικοί σύμβουλοι, οι διευθυντές των σχολείων , οι παλαιοί και νέοι καθηγητές , γονείς και εκπρόσωποι των συλλόγων γονέων και κηδεμόνων των σχολείων …..και φυσικά…. όλοι οι μαθητές και οι μαθήτριες!\nΤους μαθητές υποδέχθηκαν με ένα πλατύ χαμόγελο καθηγήτριες και καθηγητές , τους ευχήθηκε καλή σχολική χρονιά ο κ. δήμαρχος κ. Πιλιλίτσης , η διευθύντρια κ. Δαργινίδου Λ, και ο υποδιευθυντής κ. Μαργαρίτης Χ..\nΣτους μαθητές κατόπιν μοιράστηκαν τα σχολικά βιβλία με την επιμέλεια των καθηγητών , τα οποία και φέτος ….ήταν ασήκωτα από τις πολλές ελπίδες , υποσχέσεις και ευχές !\nΑναρτήθηκε από glde.sapwn στις 9:16 π.μ.


Επιτροπή Λοιμωξιολόγων: Στο «μικροσκόπιο» των ειδικών Αχαΐα, Θεσσαλονίκη και Κοζάνη | Η ΚΑΘΗΜΕΡΙΝΗ\n09.04.2021 • 08:16\nΣήμερα συνεδριάζει η επιτροπή των λοιμωξιολόγων για το ζήτημα της σταδιακής άρσης των περιοριστικών μέτρων κατά της Covid, αλλά και η Εθνική Επιτροπή Εμβολιασμών, η οποία θα αποφασίσει για τη στάση που θα τηρήσει η Ελλάδα έναντι του εμβολίου της AstraZeneca.\nΣημειώνεται ότι οι τέσσερις κύριες παράμετροι που θα ληφθούν υπόψη από τους ειδικούς για το ζήτημα της χαλάρωσης των περιορισμών, είναι η πίεση που υφίσταται το σύστημα Υγείας λόγω της πανδημίας, η κόπωση του πληθυσμού, τα self-test και η πορεία του εμβολιασμού κατά της Covid.\nΠάντως, στο επίκεντρο αναμένεται να βρεθούν οι περιοχές της Αχαΐας, της Θεσσαλονίκης και της Κοζάνης όπου το υψηλό ιικό φορτίο δεν επέτρεψε την περασμένη Δευτέρα το άνοιγμα του λιανεμπορίου όπως και στην υπόλοιπη Ελλάδα.\n⇒Διαβάστε επίσης: Κορωνοϊός: Πάνω από 3.000 τα κρούσματα\nΣημειώνεται ότι η χθεσινή ήταν μία εξαιρετικά δύσκολη ημέρα για τα νοσοκομεία της χώρας και κυρίως τις ΜΕΘ COVID, καθώς καταγράφηκε μεγάλη αύξηση στον αριθμό των διασωληνωμένων ασθενών με COVID-19, αλλά και στις εισαγωγές στα νοσοκομεία. Σύμφωνα με τα στοιχεία που ανακοίνωσε ο Εθνικός Οργανισμός Δημόσιας Υγείας, χθες καταγράφηκαν 3.228 νέα κρούσματα στη χώρα μας και 73 νέοι θάνατοι ασθενών που είχαν προσβληθεί από τον κορωνοϊό. Ο αριθμός των ασθενών που νοσηλεύονται διασωληνωμένοι αυξήθηκε στους 776, δηλαδή κατά 27 συγκριτικά με προχθές, ανεβάζοντας περαιτέρω την πίεση στο ΕΣΥ. Οι εισαγωγές νέων ασθενών στα νοσοκομεία της επικράτειας ήταν 595 (μέσος όρος εισαγωγών του επταημέρου είναι 522 ασθενείς). Αντίστοιχα, χθες εκδόθηκαν 482 εξιτήρια ασθενών με COVID-19 λόγω ίασης. H πληρότητα σε κλίνες εντατικής COVID στο σύνολο της χώρας ήταν χθες στο 84% και στις απλές κλίνες στο 57,5%.\nΑπό τα νέα κρούσματα, τα 1.578 εντοπίστηκαν στην Αττική, με τη Δυτική Αττική και τα δυτικά προάστια της Αθήνας και τον Πειραιά να εμφανίζουν την πιο επιβαρυμένη επιδημιολογικά εικόνα με 72,7, 50,24 και 54,57 κρούσματα ανά 100.000 κατοίκους. Είναι άλλωστε ενδεικτικά και τα αποτελέσματα των ελέγχων (rapid tests) που διενεργούν σε διάφορα σημεία του λεκανοπεδίου τα κλιμάκια του ΕΟΔΥ. Από ελέγχους στον Δήμο Ιλίου, χθες βρέθηκαν θετικά το 6,79% των τεστ που διενεργήθηκαν, προχθές το 6% και την Τρίτη το 5,82%. Αντίστοιχα, στον Δήμο Χαϊδαρίου τα ποσοστά θετικότητας ήταν τις τελευταίες τρεις ημέρες 4,96%, 6,53% και 6,92%. Στον πεζόδρομο της Ερμού τα θετικά τεστ ήταν σε ποσοστά που κυμάνθηκαν από 4,9% έως 3,2%.\nΣτην υπόλοιπη χώρα, στη Θεσσαλονίκη εντοπίστηκαν χθες 435 νέα κρούσματα (39,2 ανά 100.000 κατοίκους), στην Αχαΐα 117 (37,7 ανά 100.000 κατοίκους), στη Λάρισα 89 (31,3), στην Πέλλα 55 (39,4) και στην Κοζάνη 52 (34,6 ανά 100.000 κατοίκους).\nΕΠΙΤΡΟΠΗ ΛΟΙΜΩΞΙΟΛΟΓΩΝ ΚΡΟΥΣΜΑΤΑ ΚΟΡΩΝΟΙΟΣ ΛΙΑΝΕΜΠΟΡΙΟ ΠΑΝΔΗΜΙΑ ΜΕΤΡΑ ΓΙΑ ΤΟΝ ΚΟΡΩΝΟΙΟ ΘΕΣΣΑΛΟΝΙΚΗ ΕΟΔΥ


Η Μεταπολίτευση, μία σύντομη αποτίμηση – Μεταρρύθμιση\n1. Η ακραία αντιπαλότητα μεταξύ των ελληνικών κομμάτων.Επηρεάζει αρνητικά τις προσπάθειες για μεταρρύθμιση και βελτίωση των θεσμών. Νέοι θεσμοί επιζούν με περιπέτειες και αμφισβητούνται συνεχώς από την κάθε αξιωματική αντιπολίτευση. Ακραίο παράδειγμα ασυνέχειας και αντιπαλότητας ήταν η καταπολέμηση των Μνημονίων από τη Νέα Δημοκρατία το 2010 και η πλήρης αποδοχή τους από τον κ. Σαμαρά το 2012. Οταν η κυβέρνηση του ΠΑΣΟΚ κατάργησε την αναφορά του θρησκεύματος στα δελτία ταυτοτήτων, η Νέα Δημοκρατία αντιτάχθηκε έντονα σ’ αυτήν τη ρύθμιση. Δήλωσε ότι, όταν έρθει στην εξουσία, θα διενεργήσει δημοψήφισμα για το θέμα. Δημοψήφισμα δεν έγινε όταν ανέλαβε την κυβέρνηση το 2004.\n2. Η πελατειακή νοοτροπία και ο τρόπος προσλήψεων στο Δημόσιο.Το 1995 το ΠΑΣΟΚ καθιέρωσε την πρόσληψη των δημοσίων υπαλλήλων με διαγωνισμό. Από το 1996 και μετά εφαρμόστηκε αυστηρά ο κανόνας. Η κυβέρνηση της Νέας Δημοκρατίας το 2004 καθιέρωσε τόσες εξαιρέσεις και αλλαγές, ώστε αναίρεσε τον κανόνα. Τώρα ισχύει και πάλι αυστηρά, διότι λόγω της κρίσης γίνονται ελάχιστες προσλήψεις.


Το νόημα των Χριστουγέννων και μία αλήθεια των γιορτών. - MyMind.gr\nΤο νόημα των Χριστουγέννων και μία αλήθεια των γιορτών.\nin Συνείδηση, Χριστούγεννα\nΤα Χριστούγεννα είναι οι μέρες των ακραίων συναισθημάτων…\nΣυνειδητοποιείς ότι έρχονται οι γιορτές όταν ακούς το πρώτο χριστουγεννιάτικο τραγούδι στο ραδιόφωνο, όταν βλέπεις την πρώτη χριστουγεννιάτικη διαφήμιση στην τηλεόραση και μόλις κάνεις μια βόλτα στην αγορά. Πολλά καταστήματα έχουν μπει ήδη σε χριστουγεννιάτικη διάθεση. Άρχισαν να στολίζουν τις βιτρίνες τους με χριστουγεννιάτικα είδη για να προσελκύσουν κόσμο.\nΣυχνά ακούμε ότι τα Χριστούγεννα έχουν γίνει μια εμπορική γιορτή, αγνοώντας το πραγματικό νόημα των ημερών. Δυστυχώς πάντα υπάρχουν κάποιοι που εστιάζουν μόνο στο αρνητικό κομμάτι όλων των καταστάσεων, έτσι και τα Χριστούγεννα έχουν κάτι να πούνε …\nΥπάρχουν όμως άνθρωποι που αυτές τις μέρες πραγματικά υποφέρουν. Είναι εκείνοι που για κάποιο λόγο θα περάσουν τις γιορτές μακριά από τα αγαπημένα τους πρόσωπα. Είναι εκείνοι που δεν θα νιώσουν τις γιορτές όπως τις ονειρεύεται και τις προσδοκεί ο περισσότερος κόσμος. Είναι εκείνοι οι μοναχικοί άνθρωποι όχι από επιλογή, αλλά γιατί έτσι το όρισε η ζωή να περνάνε μόνοι τους όλες τις μέρες του χρόνου, ακόμη και τα Χριστούγεννα. Γι’ αυτό πολλές έρευνες έχουν δείξει ότι κάποιοι άνθρωποι αποφασίζουν να σταματήσουν την ζωή τους αυτές τις μέρες.\nΜην ξεχνάμε όμως ότι τα Χριστούγεννα είναι η γιορτή μικρών και μεγάλων, γιατί αυτές τις μέρες όλοι ονειρευόμαστε να ξαναγίνουμε παιδιά. Όλοι έχουμε την ανάγκη να νιώσουμε ότι έχουμε ανθρώπους δίπλα μας που μας νοιάζονται και μας αγαπούν. Όλοι θέλουμε να αγγίζουμε για λίγο την μαγεία της παιδική αθωότητα αυτών των ημερών, και να χαθούμε μέσα σ’ έναν μαγικό κόσμο. Όλοι θέλουμε να πιστέψουμε ότι υπάρχει ένας καλός άνθρωπος που θα ακούσει την μελωδία της ψυχής μας και θα μπορέσει να πραγματοποιήσει μια από τις επιθυμίες μας.


Αναζήτηση - Θέσεις Εργασίας: Φεστιβάλ Καριέρας 2014 στο Γκάζι\nΦεστιβάλ Καριέρας 2014 στο Γκάζι\nΤο Φεστιβάλ Καριέρας διοργανώνεται στις 10, 11 και 12 Οκτωβρίου 2014 στην «Τεχνόπολις», του Δήμου Αθηναίων. Το τριήμερο Φεστιβάλ απευθύνεται σε εκείνους που αναζητούν εργασία στην Ελλάδα ή στο εξωτερικό, σε εκείνους που θέλουν να εξελίξουν την προσωπική και επαγγελματική τους πορεία, σε όλους όσοι επιθυμούν να σπουδάσουν στην Ελλάδα ή το εξωτερικό.\nΣάββατο- Κυριακή, 11-12 Οκτωβρίου 10 π.μ. – 6 μ.μ.\nΕκτός των άλλων, προσφέρεται η δυνατότητα σε ένα συμμετέχοντα των Ημερών Καριέρας που ανήκει σε ευάλωτη οικονομικά/κοινωνικά ομάδα, να σπουδάσει με πλήρη υποτροφία. Για να μπορέσει κάποιος να κάνει αίτηση για την υποτροφία θα πρέπει απαραίτητα να επισκεφτεί τις Ημέρες Καριέρας στις 11 ή 12/10.\nΠερισσότερα στο carrierdays\nTags: ημέρες καριέρας


Ένας θρύλος της δημοτικής μουσικής\nTα πανηγύρια, εδώ και πολλά χρόνια, αποτελούν τόπο συνάντησης, επικοινωνίας, διασκέδασης και ψυχαγωγίας. Σημείο ανταμώματος, σωματικής και συναισθηματικής έκφρασης του λαϊκού πολιτισμού αλλά και μιας παράδοσης της οποίας η ιστορία πάει πίσω στον χρόνο.\nΤο βιβλίο αυτό γράφτηκε για να προλάβει τον χρόνο πριν αυτός πάρει μαζί του μια ιστορία, χωρίς αυτή πρώτα να καταγραφεί. Αυτή η καταγραφή γίνεται από πρώτο χέρι, με τρόπο ρεαλιστικό και χωρίς ωραιοποιήσεις. Πρόσωπα, γεγονότα και καταστάσεις που μας δείχνουν ήθη, έθιμα, παραδόσεις, συνήθειες, τον τρόπο ζωής και διασκέδασης άλλων εποχών. Την ιστορία της σπουδαίας οικογένειας των Βερραίων και ειδικότερα της ιέρειας των πανηγυριών Τασίας Βέρρα αναδεικνύει το βιβλίο του Άρη Μηλιώνη «Τασία Βέρρα και οι Βερραίοι τραγουδιστάδες» που πρόσφατα κυκλοφόρησε από τις εκδόσεις Το Δόντι. Πρόκειται για μια αυτοβιογραφική αφήγηση που εστιάζει στη ζωή και το έργο της γνωστής οικογένειας που πρωταγωνίστησε στον χώρο του τραγουδιού και διακρίθηκε στην πολιτιστική παράδοση της χώρας μας.\nΤο βιβλίο αυτό γράφτηκε για να προλάβει τον χρόνο πριν αυτός πάρει μαζί του μια ιστορία, χωρίς αυτή πρώτα να καταγραφεί. Αυτή η καταγραφή γίνεται από πρώτο χέρι, με τρόπο ρεαλιστικό και χωρίς ωραιοποιήσεις.\nΠρόσωπα, γεγονότα και καταστάσεις που μας δείχνουν ήθη, έθιμα, παραδόσεις, συνήθειες, τον τρόπο ζωής και διασκέδασης άλλων εποχών. Μια προσέγγιση στον λαϊκό πολιτισμό μέσα από τα βιώματα της οικογένειας Βέρρα, με ναυαρχίδα την Τασία.\nΟι άνθρωποι αυτοί, που περιπλανήθηκαν με τη μουσική και το ταλέντο τους στις περισσότερες γωνιές της Ελλάδας, και όχι μόνο, έρχονται σε τούτο το βιβλίο να αφήσουν με τις εξιστορήσεις τους ένα ιστορικό αποτύπωμα στην παράδοση και στην τέχνη αυτού του τόπου και να οδηγήσουν τον αναγνώστη σε ένα ταξίδι στον κόσμο του αυθεντικού δημοτικού τραγουδιού και του ελληνικού πανηγυριού» διαβάζουμε στο οπισθόφυλλο.\n«Γεννήθηκα στις Φαρές Αχαΐας στις 15 Μαρτίου 1941, στα χρόνια του πολέμου και της Κατοχής. Ο πατέρας μου, που ήταν μουσικός, πήγαινε και έπαιζε στα γύρω χωριά, πότε σε γάμο, πότε σε βαφτίσι ή σε κάποιο πανηγυράκι, κι έτσι τα φέρναμε βόλτα. Πήγα στο δημοτικό σχολείο του χωριού μου, αλλά δεν είχα και πολλή διάθεση για γράμματα, μια και το τραγούδι μου είχε ήδη ξεσηκώσει το μυαλό. Στο σπίτι άκουγα τον πατέρα μου που έπαιζε κλαρίνο και τραγουδούσε όταν ετοιμαζόταν για κάποιο πανηγύρι ή γάμο κι αυτό είχε αποτυπωθεί από νωρίς μέσα μου. Στο σχολείο τραγουδούσα στις πρόβες και στις εκδηλώσεις. Πρώτη σήκωνα πάντα το χέρι μου στην ώρα της μουσικής, αλλά δεν μου άρεσε να είμαι στη χορωδία, ήθελα να με βάζει ο δάσκαλος να τραγουδάω μόνη μου» αφηγείται η Τασία Βέρρα. Η φωνή της συνδέθηκε με τη χαρά και τη λύπη των ανθρώπων, με τη μέθεξή τους με τον πλούτο των συναισθημάτων, την τελετουργία της δημοτικής παράδοσης και τον λαϊκό πολιτισμό.\nΠαράλληλα, άφησε το στίγμα της και στα κέντρα της Αθήνας. «Στην Αθήνα δούλεψα σε πολλά κέντρα με πολύ μεγάλα ονόματα και ο κόσμος που ερχόταν ήταν κατά κύριο λόγο από την επαρχία και είχε εγκατασταθεί στην πρωτεύουσα.\nΉταν εκτός πραγματικότητας να έρθει κάποιος από το Κολωνάκι να ζητήσει τον “Σελήμπεη”. Μετά τον “Ευρώτα” πήγα στη “Ζούγκλα”, όπου είχε έρθει ένα βράδυ να με ακούσει ο Στέλιος Καζαντζίδης. Μπήκε και κάθισε με την παρέα του κι εγώ άρχισα κανονικά το τραγούδι μου, αλλά αναπάντεχα κόπηκε το ρεύμα κι έπεσε σκοτάδι. Σταμάτησαν όλα. Ανάψανε κάποια κεριά και βλέπω τον Στέλιο να έρχεται και να μου λέει: “Α! Ωρέ Βέρρα, δεν είναι τυχερό μου να σε ακούσω”. “Τι να κάνω, Στέλιο, θέμα τύχης!”» εξιστορεί η Τασία Βέρρα.\n1977. Αθήνα. Αναψυκτήριο “Άκρον”. Από αριστερά: Τασία Βέρρα, Γιάννης Μπουρνέλης, Κώστας Βέρρας.\nΑγαπά όλα τα τραγούδια που έχει πει, αλλά ξεχωρίζει τα κλέφτικα και την «Έξοδο του Μεσολογγίου». «Τα καλά σημερινά τραγούδια είναι λίγα, γιατί μ’ έναν στίχο κι ένα ρεφρέν βγαίνει ολόκληρο CD. Μου άρεσε να τραγουδάω πρώτα για τον εαυτό μου, να το νιώθω, χωρίς να προκαλώ και να σκέφτομαι. Τόσα χρόνια στο τραγούδι, ζωή ολόκληρη, έζησα πολλές όμορφες στιγμές. Γνώρισα όμως και στενοχώριες βγαίνοντας στην κοινωνία και στη δουλειά, όταν έρχεται κάποτε να σε ταπεινώσει ο άλλος με τα λεφτά του και την αμορφωσιά του. Αν ξεκινούσα από την αρχή τη ζωή μου, πάλι θα τραγουδούσα, γιατί το τραγούδι με εκφράζει» καταλήγει η Τασία Βέρρα.\nΤο βιβλίο του Άρη Μηλιώνη κλείνει με κείμενα γνωστών προσώπων της μουσικής που αναφέρονται στη μεγάλη τραγουδίστρια. «Μ’ αυτή την υπέροχη φωνή έχει ερμηνεύσει τα πιο ωραία και δύσκολα δημοτικά τραγούδια, που έγιναν, όπως ήταν φυσικό, μεγάλες επιτυχίες. Ο μοναδικός τρόπος ερμηνείας της έχει γίνει σχολή διδασκαλίας για τους νεότερους» γράφει ο Χρόνης Αηδονίδης.\n«Η φωνή της μιλάει στην καρδιά μας. Η φωνή της μας γιατρεύει. Η φωνή της είναι χαρά, παρηγορία, μεράκι, καημός. Η φωνή της είναι ευτυχία» υπογραμμίζει η Γλυκερία, ενώ η Ελένη Τσαλιγοπούλου τη θεωρεί την καλύτερη του δημοτικού τραγουδιού και στέκεται στη «χροιά της φωνής της, η οποία έχει μοναδική υφή». Τέλος, ο Σάββας Σιάτρας σημειώνει: «Η Τασία Βέρρα είναι ένα ολόκληρο κεφάλαιο στο δημοτικό τραγούδι, στο ανόθευτο δημοτικό τραγούδι. Οι παραδοσιακοί, αυτοδίδακτοι “δημοτικοί” τραγουδιστές, όπως η Τασία Βέρρα, εμπόδισαν την εξαφάνισή του».\nInfo: Το βιβλίο του Άρη Μηλιώνη «Τασία Βέρρα και οι Βερραίοι τραγουδιστάδες» κυκλοφορεί από τις εκδόσεις Το Δόντι (περιλαμβάνει και CD).\n« CineDoc Music – Μουσικά Ντοκιμαντέρ στο ΑΣΤΟΡ\n6 αρχές εμπνευσμένες από τα ελεύθερα σχολεία Waldorf που κάθε οικογένεια πρέπει να υιοθετήσει »


ΤΕΣΣΕΡΑ ΖΕΣΤΑ ΡΟΦΗΜΑΤΑ ΓΙΑ ΑΠΩΛΕΙΑ ΒΑΡΟΥΣ ΚΑΙ ΑΠΟΤΟΞΙΝΩΣΗ – PreciousLife\nΤΕΣΣΕΡΑ ΖΕΣΤΑ ΡΟΦΗΜΑΤΑ ΓΙΑ ΑΠΩΛΕΙΑ ΒΑΡΟΥΣ ΚΑΙ ΑΠΟΤΟΞΙΝΩΣΗ\nΗ λίστα των γευστικών και ευεργετικών φυσικών ροφημάτων που ακολουθεί, θα σας βοηθήσει να δώσετε μια επιπλέον ώθηση στον οργανισμό σας.\nΒέβαια, όπως είναι γνωστό, τα ροφήματα αυτά δεν μπορούν από μόνα τους να σας κάνουν να χάσετε εύκολα και γρήγορα τα περιττά κιλά που επιθυμείτε. Ο συνδυασμός τους με μια ισορροπημένη διατροφή και ήπιας μορφής άσκηση θα έχει πολύ πιο σύντομα και εμφανή αποτελέσματα.\nΔοκιμάστε τα λοιπόν και επωφεληθείτε από τα ευεργετικά τους συστατικά!\nΡόφημα με πιπέρι καγιέν και λεμόνι\n1 κουταλάκι του γλυκού στέβια σε σκόνη\n1 1/5 χυμός φρέσκου λεμονιού\nΠάρτε ένα ποτήρι ζεστό νερό και προσθέστε αρχικά την στέβια και στη συνέχεια όλα τα υπόλοιπα υλικά. Τέλος, ανακατέψτε το μείγμα πολύ καλά και πιείτε το.\nΡόφημα με μέλι, λεμόνι και κανέλα\nΑφού διαλύσετε την κανέλα σε ζεστό νερό, αφήστε το μείγμα να κρυώσει και στη συνέχεια προσθέστε το μέλι και το λεμόνι και ανακατέψτε καλά. Απολαύστε το ρόφημα σας και τις ευεργετικές του ιδιότητες.\nΡόφημα με τσουκνίδα και λεμόνι\nΛίγες σταγόνες φρέσκου λεμονιού\n1 χούφτα φρέσκα φύλλα τσουκνίδας\n1 κουταλάκι του γλυκού τσουκνίδα αποξηραμένη\nΑρχικά βάλτε σε ένα μπρικάκι τα φύλλα και βράστε τα όπως φτιάχνατε ένα κανονικό τσάι. Στη συνέχεια, αφήστε το ρόφημα να κρυώσει για λίγα λεπτά και προσθέστε το λεμόνι. Τέλος, πιείτε το όσο είναι ακόμα ζεστό.\nΗ τσουκνίδα περιέχει μέταλλα και μεγάλο αριθμό αμινοξέων, έχει αντιοξειδωτικές ιδιότητες που αποτοξινώνουν και καθαρίζουν τον οργανισμό, είναι πλούσια σε βιταμίνες C και A, καθώς και σε ένα σύμπλεγμα βιταμινών Β, περιέχει σεροτονίνη και ακετυλοχολίνη, δύο στοιχεία που μειώνουν την όρεξη και λόγω της διουρητικής δράσης της, βοηθά στην αποβολή του λίπους και στην γρήγορη απώλεια κιλών.\nΡόφημα με τίλιο και φασκόμηλο\n1 φακελάκι τίλιο\n1 φακελάκι φασκόμηλο\nΦτιάξτε ένα ρόφημα με τα δυο φακελάκια και πιείτε το.\nΑξίζει να σημειωθεί πως το τίλιο είναι ηρεμιστικό και διουρητικό, χαλαρώνει τα αιμοφόρα αγγεία και επουλώνει τα τοιχώματά τους, ενώ το φασκόμηλο έχει αντιοξειδωτική δράση και συμβάλλει στην απώλεια κιλών, ενεργοποιώντας τον μεταβολισμό.\nΜπορείτε να πιείτε το ρόφημα 1-2 φορές την ημέρα μεταξύ των γευμάτων.


Myrah | Dogforum\nHello, διαβάζω εδω και αρκετά χρόνια το forum, μιάς και έχω ζήσει με αρκετά σκυλιά, μα δεν είχα καταφέρει να κάνω εγγραφή λόγω κάποιου τεχνικού θέματος. Για την ακρίβεια, δεν μου ερχόταν ποτέ στο μέηλ ο σύνδεσμος ενεργοποίησης, οπότε απο ένα σημείο και μετά σταμάτησα να προσπαθώ.\nAnyway, με κάποιον τρόπο πλέον τα κατάφερα, οπότε είμαι σε θέση να σχολιάσω και να σας γνωρίσω την Myrah (Μάιρα). Είναι καθαρόαιμο μπασταρδουά (μαμά μαλινουά, πατέρας αγνώστων στοιχείων, ίσως κάτι σε πιτμπουλοειδές, μιας και κάποια απο τα αδέρφια της είχαν αντίστοιχα χαρακτηριστικά). Την υιοθέτησε από κουτάβι πριν 9 περίπου έτη η μέλλουσα σύζυγος (τα είχε εγκαταλείψει ο ιδιοκτήτης ενος μηνών), και συμβιώνουμε τα τελευταία χρόνια. Εγώ την γνώρισα πιο σοβαρή, μιας και ήταν γύρω στα 5 όταν πρωτοσυναντηθήκαμε. Είχε βέβαια ακόμη απίστευτη ενέργεια, αλλά καμία σχέση με τον εφιάλτη που μου περιέγραψαν κατά την κουταβίσια περίοδο. Φυσικά της έβγαλα το λάδι σε βόλτες, παιχνίδι κλπ. και έγινα ο μεγάλος έρωτάς της, παροτι έδωσα μάχη (οχι με τη σκυλίτσα ) για να κατέβει απο το κρεβάτι μιας και είναι γομάρα (30+ kg) και δεν χωρούσαμε και οι 3.\nΕίναι πολύ καλός φύλακας, υπάκουη (αν και τώρα που μεγαλώνει γίνεται λίγο ξεροκέφαλη) και ήσυχη, με εξαίρεση τα απογεύματα που γυρίζω απο δουλειά και απο τη χαρά της τρέχει δεξιά κι αριστερά εκφράζοντας τα παράπονά της που έλειπα.\nΑυτά προς το παρόν για να αποφύγω τα σεντόνια (η και όχι). Και μια φωτογραφία:\nReactions: Siegfried, dimitris-skg, foten21 and 14 others\nΕίναι γλύκα...η γομάρα\nΓια τους φίλους γοΜάιρα\nΜιας και έρχεται χειμώνας, ακολουθεί φωτό κατα την περσινή χιονόπτωση.\nReactions: dimitris-skg, medusa, Aliki V. and 2 others\nΜακάρι να δούμε και φέτος ΛΙΓΟ χιονάκι...θα είμαι κι εγώ πολύ πιο άνετη. Πέρσι φοβόμουν ότι θα κρυώσει η Νέλλη και την έβγαζα μεν, αλλά δεν την άφηνα και ώρες έξω όπως ήθελε...\nΑς τους ξυπνήσω απο τις 8 παρα σαββατιάτικα για να μου ανοίξουν μπαλκονόπορτα να βγω να αράξω στην αγαπημένη μου καρέκλα\nΚαλημέρα είπαμε? Δεν είπαμε...\nΤη σώζει μονο το οτι είναι όμορφη όταν κοιμάται (και γενικά όταν καταφέρνει να μείνει ακίνητη για πάνω απο 5 λεπτά)\nReactions: spyv, medusa and Orjo\nΧθες λοιπόν είχαμε μάζωξη στο σπίτι. Δυο απο τους φίλους μου είχαν συναντηθεί με τη Μάιρα μια δυο φορές στο παρελθόν, αλλά δεν είχε τύχει να έρθουν στο σπίτι απο την αρχή της καραντίνας και μετά, μιας και συνήθως βρισκόμασταν εκτός έδρας.\nΣημείωση: εμπιστεύεται πολυ πιο εύκολα τις γυναίκες σε σχέση με τους άντρες.\nΤους υποδέχτηκε λοιπόν με γαύγισμα, ακολουθήσαμε την κλασική μας τελετουργία και μερικά λεπτά μετά, πλησίασε με πιο φιλικές διαθέσεις τις καρέκλες τους, και άραξε μπροστά τους, αγνοώντας όλους τους υπόλοιπους στο σπίτι. Τους άφησε μέχρι και να τη χαιδέψουν.\nΚάποια στιγμή ο ένας τελείωσε τη μπύρα του, και κινήθηκε προς το ψυγείο για την επόμενη. Έτυχε αυτο να γίνει ενώ ήμουν στο μπάνιο. Βγαίνοντας, ακούω ένα γρύλλισμα απο την κουζίνα και αντικρίζω τον φίλο μου να κρατάει μπύρες απο το ψυγείο, και τον δαίμονά μου να του γρυλλίζει λες και ήταν κλέφτης. Και εκεί όλα μπήκαν σε μια σειρά. Είχε ξαπλώσει μπροστά τους για να ελέγχει τις κινήσεις τους, κι όχι για να γίνει κολλητή τους. Οπότε δεν υπήρχε περίπτωση να τους επιτρέψει να πάνε στο ψυγείο ΜΑΣ και να το αδειάσουν εν τη απουσία μου!\nReactions: Aliki V., Orjo and Pepev50\nΥπάρχει λύση: βάλτε την αγαπημένη της καρέκλα μέσα\nReactions: p__nat, Castro48 and Orjo\nΜήπως να βγάλω το σκυλί μόνιμα στο μπαλκόνι? Διάβασα κάπου πως τους κάνει καλό να σκληραγωγούνται. Σπαρτιάτισσα θα την κάνω στα γεράματα


Λάμπες Led - AMF ELECTRONICS\nΠροϊόντα > Technisat > Κατάλογος Προϊόντων > Λάμπες Led\nΕξοικονόμηση ενέργειας από 75% έως 90% σε σύγκριση με τις κοινές λάμπες και τις λάμπες αλογόνου\nΔέν επηρεάζεται από κραδασμούς και δονήσεις, χάρη στη τεχνολογία LED\nΠολύ μεγάλη διάρκεια ζωής (έως 50.000 ώρες)\nΆμεσο φως 100%, δεν χρειάζεται χρόνο προθέρμανσης\nΣταθερή φωτεινότητα σε όλη τη διάρκεια ζωής της.\nΑπλή άμεση αντικατάσταση για τους συμβατικούς λαμπτήρες πυρακτώσεως\nΗ τέλεια σειρά Λαμπτήρων LED\nΗ Technilux είναι η τελευταία σειρά των λαμπτήρων LED της TechniSat. Σας προσφέρουν όχι μόνο μια εξαιρετική πηγή φωτός με υψηλή ενεργειακή απόδοση αλλά και μια εξαιρετική λύση για να μειώσετε το υψηλό κόστος κατανάλωσης ηλεκτρικής ενέργειας!\nΗ στάνταρ σειρά\nΗ Portalux είναι η τελευταία σειρά των λαμπτήρων LED της TechniSat. Σας προσφέρουν όχι μόνο μια εξαιρετική πηγή φωτός με υψηλή ενεργειακή απόδοση αλλά και μια εξαιρετική λύση για να μειώσετε το υψηλό κόστος κατανάλωσης ηλεκτρικής ενέργειας!\nΕξοικονόμηση ενέργειας δίχως συμβιβασμούς\nΜε την TechniLux και PortaLux η TechniSat προσφέρει μια σειρά αρίστης ποιότητας φωτισμού LED με ύψιστες αποδόσεις για την μείωση εξόδων ενέργειας. Οι TechniLux και PortaLux LED-λάμπες και LED-σωλήνες χαρακτηρίζονται από μια ιδιαίτερα φυσική ποιότητα φωτός αλλά και χρωματική απόδοση. Σε αντίθεση με συνηθισμένες λάμπες εξοικονόμησης ενέργειας τα προϊόντα της TechniSat διαθέτουν ουσιαστικά χαμηλότερη κατανάλωση ρεύματος, μια άκρως μεγάλη διάρκεια ζωής και εξαιρετικά φιλικές ιδιότητες προς το περιβάλλον – επιπλέον προσφέρουν μέγιστη φωτεινότητα αμέσως μετά το πάτημα του διακόπτη.\nΗ Γερμανική υπεροχή\nΗ απλή λύση φωτισμού για το σπίτι, το γραφείο και τον επαγγελματικό χώρο.\nΜόνο μερικά από τα προϊόντα που διαμορφώνουν τις λύσεις μας επισημαίνονται εδώ.\nTechniLux E27 7,5W\nTechniLux GU10 10W\nTechniLux E14 5W\nΣε όλη την σειρά προϊόντων παρέχεται δωρεάν τηλεφωνική υποστήριξη.


Η αναπόδεικτη κατηγορία από Υπουργό ψευδούς ιατρικής βεβαίωσης για ασθένεια κρατουμένου παραβιάζει το δικαίωμα στην ιδιωτική ζωή του κατηγορηθέντος - ECHRCaseLaw\nΗ αναπόδεικτη κατηγορία από Υπουργό ψευδούς ιατρικής βεβαίωσης για ασθένεια κρατουμένου παραβιάζει το δικαίωμα στην ιδιωτική ζωή του κατηγορηθέντος\nΣεπτέμβριος 21, 2018 9:45 πμ\nJishkariani κατά Γεωργίας της 20.09.2018 (αριθ. προσφ. 18925/09)\nΙατρικές βεβαιώσεις για ασθένεια κρατούμενου. Ποινική δίωξη κατά Υπουργού για δυσφήμηση. Ο Υπουργός κατηγόρησε δημοσίως την προσφεύγουσα για ψευδείς ιατρικές εκθέσεις, ώστε οι υγιείς κρατούμενοι να μπορούν να τοποθετούνται σε φυλακές-νοσοκομεία, έναντι χρημάτων. Τα εθνικά δικαστήρια αθώωσαν τον Υπουργό, παρότι οι ισχυρισμοί του δεν αποδείχτηκαν, και αναγνώρισαν την ελευθερία έκφρασής του σχετικά με ένα σημαντικό δημόσιο θέμα. Το ΕΔΔΑ έκρινε ότι παραβιάζεται το δικαίωμα σεβασμού της ιδιωτικής ζωής, όταν υποχρεώνεται ένα άτομο να ανεχθεί πολύ σοβαρές δημόσιες κατηγορίες για εγκληματική συμπεριφορά, χωρίς αυτές να υποστηρίζονται από γεγονότα και στοιχεία.\nΠολύ ενδιαφέρουσα η απόφαση του Δικαστηρίου του Στρασβούργου και επίκαιρη για τα ελληνικά δεδομένα. Υπουργός έκανε δημόσια δηλώσεις αναφέροντας με κατηγορηματικό τρόπο ότι η προσφεύγουσα εξέδιδε ψευδείς ιατρικές βεβαιώσεις για να εξυπηρετήσει κρατουμένους. Όμως ο ισχυρισμός του Υπουργού δεν απεδείχθη από κανένα αποδεικτικό μέσο και διέσυρε άδικα την προσφεύγουσα. Το ΕΔΔΑ έκρινε ότι οι πολίτες δεν πρέπει να ανέχονται δημόσιες κατηγορίες και μάλιστα όταν αυτές είναι σοβαρές για εγκληματική συμπεριφορά από κυβερνητικούς αξιωματούχους, χωρίς να υποστηρίζονται οι εν λόγω κατηγορίες από αποδεικτικά στοιχεία. Σε αυτή την περίπτωση παραβιάζεται το δικαίωμά τους στο σεβασμό της ιδιωτικής τους ζωής.\nΗ προσφεύγουσα, Mariam Jishkariani, είναι υπήκοος της Γεωργίας, η οποία γεννήθηκε το 1965 και ζει στην Τιφλίδα.\nΕίναι ψυχίατρος και διευθύντρια μη κυβερνητικής οργάνωσης που δραστηριοποιείται για την αποκατάσταση θυμάτων βασανιστηρίων. Το 2003 σύστησε ένα σχέδιο επανένταξης για τους κρατούμενους σε μια φυλακή της Τιφλίδας. Αργότερα έγινε μέλος ενός συμβουλίου επιτήρησης των φυλακών το οποίο συστάθηκε από το Υπουργείο Δικαιοσύνης.\nΗ υπόθεση αφορά την καταγγελία της σχετικά με τις διαδικασίες δυσφήμισης που κίνησε κατά του τότε Υπουργού Δικαιοσύνης. Την κατηγόρησε ότι εξέδιδε ψευδείς ιατρικές εκθέσεις, ώστε οι υγιείς κρατούμενοι να μπορούν να τοποθετούνται σε φυλακές-νοσοκομεία, έναντι χρημάτων.\nΟ υπουργός προέβη στις παραπάνω δηλώσεις σε ζωντανή τηλεοπτική μετάδοση και σε συνέντευξή του σε εφημερίδα, τον Σεπτέμβριο του 2005, κατά τη διάρκεια συζήτησης για τη φερόμενη διαφθορά και κακοδιαχείριση στην ιατρική διοίκηση του ποινικού συστήματος.\nΗ κ. Jishkariani άσκησε ποινική δίωξη κατά του υπουργού. Τα δικαστήρια δέχθηκαν ότι δεν είχε ποτέ κινηθεί ποινική δίωξη εναντίον της και ότι η κατηγορία του υπουργού “μπορεί να περιείχε εσφαλμένα γεγονότα”. Εντούτοις, τα δικαστήρια αποφάνθηκαν εναντίον της, καταλήγοντας στο συμπέρασμα ότι ο Υπουργός εξέφραζε τη γνώμη του σχετικά με ένα σημαντικό δημόσιο θέμα και ότι, συνεπώς, οι δηλώσεις του ήταν εντός των ορίων της αποδεκτής κριτικής που επιτρέπεται βάσει του άρθρου 10 της Ευρωπαϊκής Σύμβασης. Επιπλέον, η κ. Jishkariani έπρεπε να δεχθεί ότι τα όρια αυτά ήταν ευρύτερα γι’ αυτήν, επειδή ήταν δημόσιο πρόσωπο.\nΒασιζόμενη στο άρθρο 8 (δικαίωμα σεβασμού της ιδιωτικής και οικογενειακής ζωής), η κ. Jishkariani καταγγέλει ότι τα εθνικά δικαστήρια δεν κατάφεραν να προστατεύσουν το δικαίωμα της φήμης της κατά των δυσφημιστικών δηλώσεων του υπουργού.\nΤο Δικαστήριο συμφώνησε με τα εθνικά δικαστήρια ότι οι δηλώσεις του Υπουργού αποτελούσαν μέρος ενός σημαντικού δημοσίου θέματος συζήτησης την εποχή εκείνη, δηλαδή κατά πόσον οι φυλακές και οι ιατρικές υπηρεσίες στη φυλακή διαχειρίζονταν ορθά. Δεδομένης της θέσης και των δραστηριοτήτων της κας Jishkariani στη φυλακή, αποδέχτηκε την εκτίμηση των δικαστηρίων ότι ενεργούσε ως δημόσιο πρόσωπο με επίσημη ιδιότητα και ότι, ως τέτοιο, έπρεπε να ανεχθεί υψηλότερο επίπεδο κριτικής απ’ό, τι ένας ιδιώτης.\nΑκόμη και αν υποτεθεί ότι το Δικαστήριο δέχθηκε επίσης τον χαρακτηρισμό των δηλώσεων του Υπουργού ως απλή γνώμη ή “αξιολογική κρίση”, οι οποίες δεν υπόκεινται στη διαδικασία της απόδειξης των στοιχείων βάσει της νομολογίας του Δικαστηρίου , έπρεπε ωστόσο να υπάρξει επαρκή βάση για την υποστήριξή τους.\nΗ βάση αυτή στην εν λόγω περίπτωση έλειπε. Ενώ ο Υπουργός είχε διατάξει εσωτερική έρευνα, ωστόσο δε περίμενε την ολοκλήρωσή της πριν απαγγείλει τις κατηγορίες του. Ούτε είχε στη κατοχή του άλλες πληροφορίες και στοιχεία κατά της κας Jishkariani.\nΩστόσο, τα δικαστήρια έκριναν ότι είχε καταβάλει προσπάθεια να επαληθεύσει τους ισχυρισμούς του, παρά το γεγονός ότι επεσήμαναν στις αποφάσεις τους ότι δεν ασκήθηκε ποτέ δίωξη στην κα Jishkariani για οποιοδήποτε έγκλημα και ότι οι δηλώσεις του Υπουργού “μπορεί να περιείχαν λανθασμένα γεγονότα “.\nΗ Ευρωπαϊκή Σύμβαση δεν μπορεί να ερμηνευθεί ως ότι υποχρεώνει ένα άτομο να ανεχθεί πολύ σοβαρές δημόσιες κατηγορίες και μάλιστα σοβαρές για εγκληματική συμπεριφορά από κυβερνητικούς αξιωματούχους, χωρίς να υποστηρίζονται οι εν λόγω κατηγορίες από γεγονότα και αποδεικτικά στοιχεία.\nΤελικά, το Δικαστήριο δεν πείστηκε ότι τα εθνικά δικαστήρια είχαν προβεί σε ορθή στάθμιση μεταξύ της προστασίας της ελευθερίας έκφρασης του Υπουργού και του δικαιώματος της κας Jishkariani στη φήμη.\nΣυνεπώς, υπήρξε παραβίαση του άρθρου 8.\nΤο Δικαστήριο έκρινε ότι η Γεωργία πρέπει να καταβάλει στην κα Jishkariani 1.500 ευρώ για ηθική βλάβη και € 1.833 για δικαστικά έξοδα και δαπάνες(επιμέλεια echrcaselaw.com).


Αποκαλυπτικό: Αυτό είναι το επόμενο βήμα του Γιώργου Λιάγκα. Την Δευτέρα θα βρίσκεται "στον αέρα"!\nΗΟΜΕ News Media Αποκαλυπτικο: Αυτο ειναι το επομενο βημα του Γιωργου Λιαγκα. Την Δευτερα θα βρισκεται “στον αερα”!\nΑποκαλυπτικό: Αυτό είναι το επόμενο βήμα του Γιώργου Λιάγκα. Την Δευτέρα θα βρίσκεται “στον αέρα”!\n09.11.2018 | 08:30\t by Νανσυ Νικολαιδου\nΤόνοι μελάνης έχουν χυθεί τους τελευταίους μήνες για τον Γιώργο Λιάγκα κι όχι αδίκως… Τόνοι μελάνης έχουν χυθεί τους τελευταίους μήνες για τον Γιώργο Λιάγκα και την επόμενη μέρα του στον ΑΝΤ1, για τον Γιώργο Λιάγκα και τον Αντώνη Κανάκη, για τον Γιώργο Λιάγκα και τον Τζώρτζη Ποφάντη (διευθυντής προγράμματος του ΑΝΤ1), για τον Γιώργο Λιάγκα και το συμβόλαιο που έχει με το κανάλι του Αμαρουσίου, για τον Γιώργο Λιάγκα και το Open, για τον Γιώργο Λιάγκα γενικώς…\nΑναμφισβήτητα ο Γιώργος Λιάγκας έχει καταφέρει το… ακατόρθωτο! Να απασχολεί τα Μέσα, ακόμη περισσότερο κι από την εποχή που βρισκόταν καθημερινά στη πρώτη τηλεοπτική γραμμή.\nΟ… τηλεοπτικός εκθρονισμός του εννοείται πως είναι ένα από τα πιο “καυτά” θέματα του τηλεοπτικού ρεπορτάζ και φυσικά έχει γίνει η αιτία, ο Γιώργος Λιάγκας να μην απαριθμεί πλέον δεκάδες “εχθρούς”, αλλά φίλους…\nΜε άλλα λόγια η συνεργασία του Γιώργου Λιάγκα με τον ΑΝΤ1 έχει εξελιχθεί σε… θρίλερ κι ενώ όλοι περιμένουμε το πλημμυρισμένο με σασπένς φινάλε, εκείνος ,ήδη, προχωρά παρακάτω!\nΟ γνωστός παρουσιαστής αποφάσισε να γυρίσει επαγγελματική σελίδα. Και δεν το αποφάσισε απλά… Το έκανε πράξη!\nΝαι, ο Γιώργος Λιάγκας επιστρέφει… Ναι, ο Γιώργος Λιάγκας από την Δευτέρα θα είναι και πάλι “στον αέρα”! Ναι, ο Γιώργος Λιάγκας από την Δευτέρα ετοιμάζεται να φορέσει και πάλι μικρόφωνο και μία είναι η αλήθεια… ‘Εχει να πει πολλά!\nΣύμφωνα με το αποκαλυπτικό ρεπορτάζ που σας φέρνω ζεστό-ζεστό, ο Γιώργος Λιάγκας είναι και πάλι ΕΔΩ, μιας και βρήκε νέα ραδιοφωνική στέγη.\nΜετά από ένα χρόνο και κάτι, ο γνωστός παρουσιαστής και δημοσιογράφος βρήκε νέα ραδιοφωνική στέγη και έρχεται απο ΄βδομάδα με απίστευτη φόρα.\nΟ Γιώργος Λιάγκας δέχτηκε την πρόταση του Μένιου Φουρθιώτη και αναλαμβάνει δράση στον “Party Fm 104” κι αυτή είναι σαφέστατα μία νέα κίνηση και μία νέα συνεργασία στο τοπίο των εγχώριων Media, που θα συζητηθεί όσο λίγες.\nΜάλιστα, όπως αποκαλύπτεται και μέσα από το επίσημο site του “Party Fm 104”, ο Γιώργος Λιάγκας θα είναι στον αέρα κάθε μέρα από Δευτέρα μέχρι και Παρασκευή και από τις 10.00 το πρωί, μέχρι και τη 1.00 το μεσημέρι και για ένα πράγμα να είστε σίγουροι… ‘Ερχεται για να μας τα πει ΟΛΑ!!!\nStay tuned, γιατί πρώτον αυτή τη πρεμιέρα πραγματικά δεν πρέπει να την χάσει κανείς, αλλά και γιατί θα είναι πολλές οι εκπλήξεις στον “Party Fm 104”!\nΕίστε έτοιμοι; Το πάρτυ αρχίζει!!!\nΕτικέτες ΓΙΩΡΓΟΣ ΛΙΑΓΚΑΣ,ΝΕΟ ΕΠΑΓΓΕΛΜΑΤΙΚΟ ΒΗΜΑ,ΠΡΕΜΙΕΡΑ,ΣΤΟΝ ΑΕΡΑ


ΗΠΑ σε Άγκυρα: Προκλητικές οι ενέργειές σας στην Κυπριακή ΑΟΖ | Greek National Pride\n"Greek National Pride" blog / ΗΠΑ / Κύπρος / Τουρκικές Προκλήσεις\nΗΠΑ σε Άγκυρα: Προκλητικές οι ενέργειές σας στην Κυπριακή ΑΟΖ\nPosted on 9 Ιουνίου, 2019 by Δ.-Ι.\tΣχολιάστε\nΟι ΗΠΑ έχουν ξεκαθαρίσει στην Τουρκία ότι θεωρούν τις ενέργειες της σε ό,τι αφορά την ανακοινωθείσα πρόθεσή της να ξεκινήσει γεώτρηση στην Ανατολική Μεσόγειο ως προκλητικές και την έχουν ενθαρρύνει να σταματήσει αυτές τις ενέργειες, δήλωσε στο ΚΥΠΕ ο Βοηθός Υφυπουργός Εξωτερικών αρμόδιος για Ευρωπαϊκές και Ευρασιατικές Υποθέσεις των ΗΠΑ, Μάθιου Πάλμερ.\nΣε συνέντευξή του στο ΚΥΠΕ, μετά την ολοκλήρωση των επαφών του στη Λευκωσία, και κληθείς να πει αν η κυβέρνηση των ΗΠΑ έχει επικοινωνήσει με Τούρκους αξιωματούχους, μεταφέροντας τους την αμερικανική αυτή θέση, ο κ. Πάλμερ σημείωσε πως αυτό «το έχουμε κάνει κατ’ ιδίαν, το έχουμε κάνει και δημόσια».\nΕρωτηθείς για τις επαφές που είχε στην Κύπρο και το αποτέλεσμα των συζητήσεών του στο νησί, ο κ. Πάλμερ αφού υπενθύμισε πως υπηρέτησε στην αμερικανική πρεσβεία στη Λευκωσία από το 2003 μέχρι το 2006 ανέφερε: «Κάποια πράγματα έχουν αλλάξει από τότε που έφυγα, κάποια πράγματα είναι τα ίδια. Δυστυχώς η Κύπρος παραμένει διαιρεμένη, αλλά οι ΗΠΑ παραμένουν δεσμευμένες στην επανένωση του νησιού ως μια διζωνική, δικοινοτική ομοσπονδία. Συνεχίζουμε να υποστηρίζουμε σθεναρά την υπό τα Ηνωμένα Έθνη διαδικασία των διαπραγματεύσεων. Θέλουμε να δούμε το νησί επανενωμένο και θέλουμε να το δούμε αυτό να συμβαίνει το συντομότερο δυνατό».\nΠρόσθεσε πως η έναρξη της εξερεύνησης και ανάπτυξης των υδρογονανθράκων είναι μια σημαντική εξέλιξη, σημειώνοντας πως «οι ΗΠΑ υποστηρίζουν σθεναρά το δικαίωμα της Κύπρου να εκμεταλλευτεί και να αναπτύξει τους υδρογονάνθρακες της».\n«Πιστεύουμε ότι τα έσοδα από αυτούς τους πόρους πρέπει να διαμοιραστούν ακριβοδίκαια μεταξύ όλων των ανθρώπων σε αυτό το νησί, στο πλαίσιο μιας λύσης που θα επιτευχθεί μέσω διαπραγματεύσεων», ανέφερε.\nΕίπε ακόμη πως «υπάρχουν επίσης πολλά θέματα στη διμερή ατζέντα. Συζήτησα αυτά τα θέματα, εν εκτάσει, στις συναντήσεις μου, περιλαμβανομένων αυτών με τον Πρόεδρο και τον Υπουργό Εξωτερικών. Η υπογραφή της Δήλωσης Προθέσεων ήταν μια σημαντική εξέλιξη στη διμερή σχέση ΗΠΑ – Κύπρου και εργαζόμαστε για να την εφαρμόσουμε και να ενδυναμώσουμε τη συνεργασία μας σε αυτό το πνεύμα».\nΕρωτηθείς με ποιο συγκεκριμένο τρόπο θα δράσουν οι ΗΠΑ σε περίπτωση που η Τουρκία επιμένει να ενεργεί με τον ίδιο τρόπο στην Ανατολική Μεσόγειο, ο κ. Πάλμερ απάντησε: «Δεν θέλω να εισέλθω σε υποθετικά θέματα. Αυτό που μπορώ να σας πω είναι πως έχουμε ξεκαθαρίσει στην Τουρκία ότι θεωρούμε τις ενέργειες της σε ό,τι αφορά την ανακοινωθείσα πρόθεσή της να ξεκινήσει γεώτρηση ως προκλητικές, και την έχουμε ενθαρρύνει να σταματήσει αυτές τις ενέργειες».\nΕρωτηθείς πώς προχωρεί η εφαρμογή της Δήλωσης Προθέσεων που υπογράφηκε πέρσι για θεσμοθέτηση της συνεργασίας Κυπριακής Δημοκρατίας – ΗΠΑ στον τομέα της ασφάλειας, ο κ. Πάλμερ ανέφερε πως από τότε που υπογράφηκε η Δήλωση από τον Υπουργό Εξωτερικών Νίκο Χριστοδουλίδη και τον τότε Υφυπουργό Εξωτερικών των ΗΠΑ, Γουές Μίτσελ, υπήρξε ένας αριθμός εξελίξεων, που είναι σύμφωνες με τους σκοπούς και τους στόχους της Δήλωσης.\nΥπενθύμισε τη συμμετοχή της χώρας του, δια του ΥΠΕΞ, Μάικ Πομπέο, στην Τριμερή Σύνοδο Κορυφής Κύπρου, Ελλάδας και Ισραήλ, που πραγματοποιήθηκε στα Ιεροσόλυμα, καθώς και την αμερικανική συμμετοχή στην άσκηση Αργοναύτης. Πρόσθεσε πως «συνεχίζουμε να συζητούμε τρόπους με τους οποίους μπορούμε να εμβαθύνουμε και να ενδυναμώσουμε αυτή τη συνεταιρική σχέση».\nΕπεσήμανε ακόμη πως η Κυπριακή Δημοκρατία απέστειλε πρόσφατα τον πρώτο της επιτετραμμένο για θέματα άμυνας στην Πρεσβεία της στην Ουάσινγκτον.\n«Έτσι εργαζόμαστε από κοινού για να διασφαλίσουμε ότι η Δήλωση Προθέσεων βρίσκεται σε λειτουργία και εφαρμόζεται», πρόσθεσε.\nΕρωτηθείς αν είναι αναχρονιστικό το ότι ισχύει ακόμη το εμπάργκο όπλων επί της Κύπρου μιας χώρας που είναι εταίρος των ΗΠΑ, ο κ. Πάλμερ είπε πως «η Κύπρος είναι ένας στρατηγικός εταίρος, ένας σημαντικός εταίρος για τις ΗΠΑ και είμαστε στη διαδικασία που εξετάζουμε τί μπορεί να γίνει σε αυτό τον τομέα».\nΕρωτηθείς αν θα συνεχίσει η συμμετοχή των ΗΠΑ στην τριμερή συνεργασία Κύπρου, Ελλάδας και Ισραήλ, ο Αμερικανός αξιωματούχος ανέφερε πως «είμαστε δεσμευμένοι να συνεχίσουμε τη συνεργασία μας στο σχήμα 3+1. Ορισμένες από αυτές τις επαφές θα γίνουν σε ανώτατο επίπεδο, αλλά κάποιες θα γίνουν σε επιχειρησιακό επίπεδο, σε επίπεδο εργασίας, όπου μπορούμε να φέρουμε μαζί ειδικούς από την Κύπρο, την Ελλάδα, το Ισραήλ και τις ΗΠΑ για να εργαστούν μαζί για να υπάρξει πρόοδος στους κοινούς μας σκοπούς».\nΕρωτηθείς αν έχει έλθει η ώρα για μια συνάντηση μεταξύ του Προέδρου των ΗΠΑ, Ντόναλντ Τραμπ, και του Προέδρου της Δημοκρατίας, Νίκου Αναστασιάδη, ο Αμερικανός αξιωματούχος είπε πως «κατανοούμε την αξία των επαφών μεταξύ των κυβερνήσεων των ΗΠΑ και της Κυπριακής Δημοκρατίας, περιλαμβανομένων και αυτών σε ανώτατο επίπεδο. Ο προγραμματισμός μιας συνάντησης με τον Πρόεδρο των ΗΠΑ είναι προφανώς κάτι δύσκολο, αλλά είμαστε δεσμευμένοι στο να αναζητούμε κάθε ευκαιρία για συναντήσεις με Κύπριους ομολόγους, μας και για εμβάθυνση και ενδυνάμωση της συνεργασίας σε όλο το φάσμα θεμάτων». πηγη\nPrevious post ← Greek Armed Forces :Αν το τολμήσετε θα σας …Λιανίσουμε ! ( video)\nNext post «Ξετίναξε» τις Μονάδες σε Λήμνο & Σαμοθράκη Ο ΓΕΠΣ! →\nΑνησυχίες για τις επιπτώσεις του κορωνοϊού στην ανάπτυξη\nΚορονοϊός: Πώς μεταδίδεται και τι να προσέξετε.Πώς μπορούμε να προστατευτούμε.\nΗ Τουρκία ανοίγει τα σύνορά της στους Σύρους πρόσφυγες για να πάνε στην Ευρώπη\n«Θερίζουν» τις ΤΕΔ στην Ιντλίμπ: 34 Τούρκοι νεκροί από επίθεση του Συριακού Στρατού – Έκτακτο συμβούλιο συγκάλεσε ο Ερντογάν\nΤα πρωτοσέλιδα των Ελληνικών Εφημερίδων.Παρασκευή 28 Φεβρουαρίου 2020.\nΠολυτυπίας το ανάγνωσμα Νο2. Πόσους αντιαεροπορικούς πυραύλους έχουμε στο ελληνικό οπλοστάσιο για την ίδια αποστολή;\n«Φιάσκο» με τα τουρκικά drones: Ανύπαρκτη η θωράκισή τους – Πέφτουν σαν τις «μύγες» σε Συρία-Λιβύη\nΚαναδός καθηγητής ισχυρίζεται ότι βρήκε το φάρμακο για τον κορονοϊό\nΠολεμική Αεροπορία: Η συντήρηση Mirage 2000-5 στο επίκεντρο επαφών της ΔΑΥ\nΑγόρασε η Ελλάδα 150 ισραηλινά drones;\nΤόσο θα κοστίσουν οι πυραυλάκατοι και τα υποβρύχια του Πολεμικού Ναυτικού\nΠΑ: Μαζικοί σχηματισμοί μαχητικών απαντούν στην τουρκική προκλητικότητα\nBelh@rra και Ticonderoga: Πόσο “κοντά” είναι πραγματικά;\nΔιευκρινίσεις για τις αναφορές μας επί των τοποθετήσεων των Γάλλων αξιωματούχων στο θέμα των Belh@rra\nΠΑΡΑΚΛΗΣΙΣ -¨ΣΤΑΜΑΤΗ δές το η-μαίηλ.


ΤΟΥ ΑΝΔΡΕΑ Ν. ΜΑΣΟΥΡΑ*\nΌλο και περισσότερο έδαφος κερδίζει πλέον η πράσινη στροφή στην οικονομία αφού το μέχρι τώρα παραδοσιακό μοντέλο ανάπτυξης αποδείχτηκε αποτυχημένο αλλά – το πιο σημαντικό – είναι το γεγονός ότι αποδείχτηκε αντικοινωνικό και απάνθρωπο.\nΚάποιοι, όταν έρχονται για πρώτη φορά αντιμέτωποι με την έννοια της «πράσινης οικονομίας» ή της «πράσινης ανάπτυξης», θεωρούν ότι πρόκειται για κάτι το μη υλοποιήσιμο αφού – κατά την γνώμη τους – αντικρούεται με την όποια αναπτυξιακή δραστηριότητα. Αντιθέτως, αυτό που θα πρέπει να γίνει αντιληπτό είναι το γεγονός ότι η πραγματική ανάπτυξη (πραγματική με την έννοια της βιώσιμης ανάπτυξης) βρίσκεται ακριβώς στον πυρήνα της πράσινης οικονομίας.\nΈνας θεωρητικός αλλά και πρακτικός διαχωρισμός της πράσινης οικονομίας από το παραδοσιακό μοντέλο μπορεί να γίνει μέσα από την έννοια του «οικονομισμού», εννοώντας την κυρίαρχη ιδεολογία αλλά και πρακτική που στηρίζεται στην άτακτη παραγωγή του πλούτου ακολουθώντας απλά την αλυσίδα: παραγωγή – εργασία – κατανάλωση. Βέβαια, αυτό το μοντέλο χρησιμοποιείται εδώ και δεκαετίες στα πλαίσια μιας παγκοσμιοποιημένης και καταναλωτικής κοινωνίας η οποία όμως σήμερα έφτασε στα όρια της. Αυτό το μοντέλο λοιπόν του «οικονομισμού», όχι μόνο απέτυχε αλλά αδυνατεί να επανατοποθετηθεί και να εφαρμόσει λύσεις πραγματικής ανάκαμψης.\nΗ πράσινη οικονομία με την σειρά της προτείνει ανάπτυξη με επίκεντρο τον άνθρωπο (ανθρωποκεντρική προσέγγιση) και όχι με επίκεντρο την οικονομική ελίτ των τραπεζών. Σε κοινωνικό επίπεδο, αυτό μπορεί να γίνει, για παράδειγμα, με την αναδιανομή του πλούτου από πάνω προς την βάση της κοινωνίας, αναδιανομή των συνθηκών εργασίας, ανασυγκρότηση των πιστωτικών ιδρυμάτων στην βάση αναγκών της κοινωνίας και των πολιτών της.\nΣε οικονομικό επίπεδο, με κίνητρα στους νέους για ανάπτυξη καινοτόμων επιχειρηματικών δραστηριοτήτων, βιώσιμη οργάνωση της τοπικής αυτοδιοίκησης, επιστροφή στην τοπική παραγωγή και διάθεση προϊόντων, εναλλακτικοί τρόποι συναλλαγών και σχεδιασμός για βιώσιμο και εναλλακτικό τουρισμό.\nΤέλος, υπάρχει και ένας τρίτος πυλώνας αρκετά σημαντικός τον οποίο πολλοί δεν τον «αγγίζουν» όσο θα έπρεπε και είναι αυτός του πολιτισμού. Μέσα από τον πολιτισμό μπορεί να υπάρξει μακροπρόθεσμη αναπτυξιακή δραστηριότητα συνδυάζοντας μια τέτοια προοπτική με την ποιοτική αναβάθμιση του συστήματος παιδείας.\n*Αντιπρόεδρος Κινήματος Οικολόγων


Μεγάλες Εικόνας : Σκόνη Enanthate τεστοστερόνης λίρας Κύπρου δοκιμής Cypionate τεστοστερόνης για Bodybuilding\nΓρήγορη λεπτομέρεια σκονών Cypionate τεστοστερόνης:\nΠεριγραφή: άσπρη ή off-white κρυστάλλινη σκόνη.\nΧρήση: Η τεστοστερόνη Cypionate είναι μια συνθετική έκδοση της φυσικά παραχθείσας ορμόνης τεστοστερόνης. Αυτή η ορμόνη είναι αρμόδια για πολλά διαφορετικά φυσικά και διανοητικά χαρακτηριστικά στα αρσενικά. Προωθεί την κίνηση φύλων, παχιά απώλεια, βοήθειες με το κέρδος και τη διατήρηση της αδύνατης μάζας μυών, πυκνότητα κόκκαλων αυξήσεων, και μπορεί ακόμη και να προστατεύσει από τις καρδιακές παθήσεις. Χρησιμοποιείται κυρίως για τη θεραπεία του μεταστατικού καρκίνου του μαστού, και τον των ωοθηκών καρκίνο, βλεννογόνος νανισμός, γεροντική οστεοπόρωση.\nΠεριγραφή Cypionate τεστοστερόνης:\nΗ τεστοστερόνη cypionate είναι μια να μακρύς-ενεργήσει έκδοση της τεστοστερόνης ορμονών γονέων με έναν συνημμένο cypionate εστέρα για να καθυστερήσει την απελευθέρωσή της στο σώμα. Η τεστοστερόνη είναι το πιό ισχυρό, φυσικό ανδρόγυνο που διαμορφώνεται στο ανθρώπινο σώμα. Είναι αρμόδιο για τα χαρακτηριστικά συγκεκριμένα για τα αρσενικά και τα σεξουαλικά γνωρίσματά τους.\nΕφαρμογές Cypionate τεστοστερόνης:\nΦιλική σύνδεση: το http://www.safe-steroidraw.com/\nΤαυτότητα Skype: ζήστε: gina0818_2\nWhatsapp/κινητό WechatID: +8618872220799\nΑνυπομονούμε να λάβουμε νέα από σας. Ευπρόσδεκτη έρευνα


Κατηγορούμενος ξανά ο Β. Παπαγεωργόπουλος - Karfitsa.gr\n21 Νοεμβρίου 2019, 05:53\nΚατηγορούμενος ξανά ο Β. Παπαγεωργόπουλος\n28 Σεπτεμβρίου 2015, 09:12\nΔεν αποκλείεται να οδηγηθεί σε...\nΣτο εδώλιο του κατηγορουμένου θα καθίσουν συνολικά 16 άτομα, ανάμεσα στα οποία και ο Β. Παπαγεωργόπουλος, ο οποίος αποφυλακίστηκε τον περασμένο Ιούλιο -λόγω αναπηρίας- από τις δικαστικές φυλακές Διαβατών, όπου εξέτιε ποινή κάθειρξης για την υπεξαίρεση των 17,9 εκατ. ευρώ στα ταμεία του κεντρικού Δήμου.\nΓια την υπόθεση της Παγίας προκαταβολής του δήμου Θεσσαλονίκης, κατηγορούνται ακόμη ο πρώην γενικός γραμματέας του Δήμου Μιχάλης Λεμούσιας, που εξακολουθεί να είναι έγκλειστος στα Διαβατά για το σκάνδαλο της υπεξαίρεσης, οι πρώην αντιδήμαρχοι Οικονομικών Αν. Γερογιάννης, Θεοδ. Αθανάσαρος και Μιχ. Ζορπίδης, όπως επίσης έντεκα δημοτικοί υπάλληλοι. Οι συγκεκριμένοι αντιδήμαρχοι ήταν εκ των κατηγορουμένων στην υπόθεση της υπεξαίρεσης και αθωώθηκαν από το δικαστήριο. Ανάμεσα στις κατηγορίες που αποδίδονται στους εμπλεκόμενους είναι αυτές της απιστίας, της απάτης, της ψευδούς βεβαίωσης και της πλαστογραφίας.\nΗ συγκεκριμένη δίκη έχει αναβληθεί ήδη τέσσερις φορές, τα τελευταία δύο χρόνια, και δεν αποκλείεται να οδηγηθεί και σε πέμπτη αναβολή.\nTagsΑναβολή Β. Παπαγεωργόπουλος δήμου Δίκη Μιχάλης Λεμούσιας παγια\nΕίχαν «ρημάξει» επιχειρήσεις στη Θεσσαλονίκη


Κάποιοι στη Λευκωσία και την Αθήνα επιχειρούν να ξεπλύνουν την κατοχική Τουρκία - Infognomon Politics\nInfognomon Politics > Ροή Ειδήσεων > Πολιτική > Ελλάδα > Κάποιοι στη Λευκωσία και την Αθήνα επιχειρούν να ξεπλύνουν την κατοχική Τουρκία\nΕλλάδα , Εξωτερική Πολιτική , Κύπρος , Τουρκία 14 Ιανουαρίου 2021\nΚάποιοι στη Λευκωσία και την Αθήνα επιχειρούν να ξεπλύνουν την κατοχική Τουρκία\nΣτο πεδίο του Κυπριακού, το γρήγορο πέρασμα της απεσταλμένης των Ηνωμένων Εθνών, Τζέιν Χολ Λουτ από τη Λευκωσία έγινε για να κλειδώσει η σύγκληση Πενταμερούς Διάσκεψης, εντός Φεβρουαρίου. Ο Γενικός Γραμματέας θέλει να ακούσει τις απόψεις όλων των εμπλεκόμενων, φέρεται να είπε η κ. Λουτ στους συνομιλητές της, στις χωριστές συναντήσεις που είχε με τον Πρόεδρο Αναστασιάδη και τον κατοχικό ηγέτη, Ερσίν Τατάρ. Δεν τις γνωρίζει; Δεν τις έχει ξανακούσει; Αυτή τη φορά φαίνεται πως υπάρχει μια νέα προσέγγιση από μέρους τους Διεθνούς Οργανισμού. Αυτό που θέλει να αντιληφθεί και να καταγράψει ο Γενικός Γραμματέας είναι εάν υπάρχει «κοινό όραμα». Ή σε ποιο βαθμό μπορεί να ισχύσει ένα «κοινό όραμα». Θα πάρει, δηλαδή, τη μεζούρα. Ενόψει του γεγονός ότι οι… άρχοντες του παρασκηνίου, οι Άγγλοι, θεωρούν πως «εδώ που φθάσαμε… πρέπει να βρεθεί η ‘’χρυσή τομή’’¨, τούτο παραπέμπει σε θεωρίες «εποικοδομητικής ασάφειας». Το κλίμα αυτό ενισχύει και το γεγονός ότι αυτή την λογική επιστράτευσε και στις δυο πρόσφατες εκθέσεις του, των καλών υπηρεσιών και για την ΟΥΝΦΙΚΥΠ, ο Γενικός Γραμματέας, Αντόνιο Γκουτέρες. Δηλαδή, έχει σε μεγάλο βαθμό εξαφανίσει αναφορές στην Κυπριακή Δημοκρατία, δίνοντας την εντύπωση πως στο νησί λειτουργούν δυο οντότητες.


Οι αληθινοί σταρ της τροφής - Gastronomos.gr\nΟι πρώτες ύλες, οι μικροί παραγωγοί, η τοπική κουζίνα είναι λέξεις μοδάτες, εργαλεία γαστρονομικού μάρκετινγκ. Βέβαια η ουσία που περιγράφουν παραμένει η ουσιωδέστερη ουσία. Αυτές οι έννοιες είναι το προζύμι του «Γαστρονόμου».\nΚάνω μια βουτιά στο παρελθόν για να σας μιλήσω για τη θεμελιώδη αρχή του «Γαστρονόμου», που είναι παλαιότερη από τον «Γαστρονόμο». Διατυπώθηκε στην «Καθημερινή», στο φύλλο, πριν από αρκετά χρόνια: Καλή μαγειρική σημαίνει προεχόντως καλή πρώτη ύλη. Το έγραψε ο Χρήστος Ζουράρις σε μία από τις επιφυλλίδες του ως Δειπνοσοφιστής, ο πρώτος που σκιαγράφησε με ένταση, με λόγο εστιασμένο, ύφος υπαρξιακό και διάθεση ερμηνευτική την καθοριστική αξία της πρώτης ύλης στη μαγειρική.\nΤο κρίσιμον της διατήρησης της τοπικής μνήμης, της τοπικής πρώτης ύλης, της ιστορικά θεμελιωμένης κουζίνας των βουνών, των λόγγων, των ακρογιαλιών της Ελλάδας, σημείωνε και η Εύη Βουτσινά μέσα από τα βιβλία της και τα γραπτά της στην εφημερίδα. Πρωτογράφτηκαν αυτά σε εποχές που τα ιδεώδη ήταν άλλα: κυριαρχούσαν το σαμπανιζέ λαϊφστάιλ, η σπατάλη, η φενάκη. Τα α λα κρεμ, τα ριζότι, οι καπνιστοί σολομοί, το ψωμί πολυτελείας.\nΤώρα αυτές οι λέξεις, οι πρώτες ύλες, οι μικροί παραγωγοί, η τοπική κουζίνα είναι λέξεις μοδάτες, εργαλεία γαστρονομικού μάρκετινγκ. Βέβαια η ουσία που περιγράφουν παραμένει η ουσιωδέστερη ουσία. Αυτές οι έννοιες είναι το προζύμι του «Γαστρονόμου». Από την αρχή, στο περιοδικό κυνηγούσαμε τις εκλεκτές πρώτες ύλες, τους παραγωγούς που με τη δουλειά τους προάγουν τη σπαρταριστή πολυτροπία της ελληνικής γαστρονομίας, που με τη στάση τους υπερασπίζονται την πυρηνική ουσία των φίνων πραγμάτων.\nΤο ίδιο και με τα Βραβεία μας, θέλαμε να τιμήσουμε τον παραγκωνισμένο, άγνωστο σε εμάς πρωτίστως, πρωτογενή τομέα. Τους αληθινούς πρωταγωνιστές της τροφής. Φέτος νιώσαμε την ανάγκη να γίνουμε πιο συγκεκριμένοι. Να βραβεύσουμε νέους παραγωγούς, εικοσιπεντάρηδες, τριαντάρηδες, σαραντάρηδες, τη γενιά που έφαγε ηχηρό σκαμπίλι στα πρώτα της βήματα ή προτού καν σταθεί στα πόδια της. Που όμως τα κατάφερε. Αυτοί είναι οι Μικροί Ήρωές μας, οι παραγωγοί που δείχνουν τον δρόμο. Αυτοί είναι η νέα Ελλάδα.\nΚρατάω στα χέρια μου ένα πακέτο ασπρομύτικα φασόλια των Σαλαμουσάδων από τη Λήμνο. Ένα προϊόν με ντόπιο DNA, έξοχο, παμπάλαιο και απολύτως μοντέρνο. Ένα σύμβολο, ένα παράθυρο ανοιχτό στην κληρονομιά μας. Μέσα σε αυτό το σακουλάκι όλος ο ιστορικός, αισθητικός, αισθηματικός, πνευματικός πλούτος της Ελλάδας. Το ζουμί του τόπου. Τα ασπρομύτικα φασολάκια των Σαλαμουσάδων θα σώσουν τη χώρα.


ΕΚΑΤΟΝ ΠΕΝΤΕ (105) ΝΕΑ ΑΙΤΗΜΑΤΑ ΥΛΟΠΟΙΗΘΗΚΑΝ ΑΠΟ ΤΟ «ΒΟΗΘΕΙΑ ΣΤΟ ΣΠΙΤΙ» - agiaparaskevi.gr\nΕΚΑΤΟΝ ΠΕΝΤΕ (105) ΝΕΑ ΑΙΤΗΜΑΤΑ ΥΛΟΠΟΙΗΘΗΚΑΝ ΑΠΟ ΤΟ «ΒΟΗΘΕΙΑ ΣΤΟ ΣΠΙΤΙ»\nΤο «ΒΟΗΘΕΙΑ ΣΤΟ ΣΠΙΤΙ» συνεχίζει να βρίσκεται αδιαλείπτως στο πλευρό των δημοτών της Αγίας Παρασκευής. Ειδικά αυτή την εποχή που αρκετοί συνάνθρωποί μας χρειάζονται ακόμα περισσότερο τη βοήθειά μας οι υπάλληλοι του προγράμματος δείχνουν εμπράκτως την στήριξή τους.\nΑυτή την εβδομάδα, από τις 7/12/2020 έως και τις 11/12/2020, το «ΒΟΗΘΕΙΑ ΣΤΟ ΣΠΙΤΙ» υλοποίησε 105 συνολικά αιτήματα δημοτών.\nΣυγκεκριμένα υλοποιήθηκαν στην ανωτέρω χρονική περίοδο τα εξής αιτήματα των κατοίκων του Δήμου μας:\n*Πενήντα ένα (51) αιτήματα από τους Κοινωνικούς λειτουργούς των προγραμμάτων «ΒΟΗΘΕΙΑ ΣΤΟ ΣΠΙΤΙ».\n*Τριάντα τέσσερα (34) αιτήματα για νοσηλευτικές πράξεις και συνταγογραφήσεις από τις Νοσηλεύτριες των προγραμμάτων «ΒΟΗΘΕΙΑ ΣΤΟ ΣΠΙΤΙ».\nΕίκοσι (20) αιτήματα από τις Οικογενειακές βοηθούς των προγραμμάτων «ΒΟΗΘΕΙΑ ΣΤΟ ΣΠΙΤΙ».


Γιάννης Ζουγανέλης: «Δεν είμαι ρατσιστής αλλά υπερασπίζομαι το ελληνικό βίωμα!» • Η Άποψη\nΑπό Β. Κ.\t 22:37 - 15/02/2019 Τελευταία Ενημέρωση 22:38 - 15/02/2019\nΔεν έχει μάθει να ωραιοποιεί τα κακώς κείμενα αλλά ούτε και να κρύβει τα λόγια του, ιδίως όταν πρόκειται για την Ελλάδα που αγαπά, και που όπως ο ίδιος λέει: «Θα υπερασπίζομαι πάντα με όλη μου τη δύναμη». Ο Γιάννης Ζουγανέλης. Ένας καλλιτέχνης που βάζει τη χαρακτηριστική του σφραγίδα σε ό,τι κι αν καταπιάνεται. Το θέατρο, τη μουσική, τη διδασκαλία. Όλα όσα τον ωθούν να καταθέτει στο 100% το πάθος που ρέει άφθονο στο αίμα του. Ανάμεσα στις εμφανίσεις του στην παράσταση «Μακρυκωσταίοι και Κοντογιώργηδες», και τις ανεξάντλητες δραστηριότητές του, μας μίλησε για όλα. Κάθε του σκέψη, όμως, ξεκινούσε και κατέληγε εκεί. Στην κόρη του. Τη μεγαλύτερή του επιτυχία. Και κάπως έτσι, το νήμα άρχισε σιγά-σιγά να ξετυλίγεται…\nΠοια είναι η γνώμη σας για την πρόσφατη κύρωση της Συμφωνίας των Πρεσπών;\n«Παρά το ότι τον τελευταίο καιρό διχάζει οτιδήποτε πει κανείς γύρω από το Μακεδονικό, δεν είμαι από τους ανθρώπους που υπεκφεύγω, οπότε θα σας πω. Σαφέστατα θα ήμουν υπέρ του δημοψηφίσματος, αλλά από την άλλη γνωρίζω ότι η κυβέρνηση είχε υποστεί τρομερές διεθνείς πιέσεις για να ψηφιστεί αυτή η συμφωνία. Ωστόσο, πιστεύω ότι αυτά που στη συγκεκριμένη συμφωνία δεν θεωρούνται καλά για την πατρίδα μας, είναι στο χέρι μας να μην εφαρμοστούν».\nΑρνηθήκατε πρόταση από ιδιωτικό κανάλι για να κάνετε σατιρική εκπομπή χτυπώντας συγκεκριμένο πρόσωπο. Κατά πόσο μπορεί κανείς σήμερα να προτάσσει την ηθική του εις βάρος της οικονομικής του εξασφάλισης;\n«Και μόνο που μου πρότειναν κάτι τέτοιο, το θεώρησα θράσος. Δεν το έχω κάνει ποτέ στη ζωή μου, το να προδώσω τα πιστεύω μου για οποιαδήποτε χρηματική αμοιβή. Ποτέ δεν θα πήγαινα κάπου καθοδηγούμενος. Δεν κάνω τον καλό, απλά παίρνω δυναμικά αποστάσεις από το κακό. Δεν σας κρύβω, όμως, ότι έχω την πολυτέλεια να το πράξω. Ίσως αν δεν μπορούσα να βιοποριστώ, ενδεχομένως να έμπαινα σε μια τέτοια διαδικασία».\nΘα ασχολιόσασταν ποτέ με τα κοινά, εγκαταλείποντας την καλλιτεχνική δράση σας;\n«Από όποιο πόστο κι αν βρίσκεται κανείς, δεν υπάρχει τίποτα πιο σημαντικό από το να εφαρμόζει την έννοια του τι σημαίνει να ενεργείς σαν πολίτης. Θεωρώ ότι ήδη μπορώ να προσφέρω αρκετά μέσα από την Τέχνη και τη διδασκαλία. Έχω γράψει πάρα πολλά τραγούδια που αναφέρονται στα πρόσφατα γεγονότα του ελλείμματος στον πολιτισμό μας, στην ιδεολογία, στους βολεμένους, στα ισχύοντα εκπαιδευτικά συστήματα. Η φίμωση που υφίσταμαι, είναι ότι δυστυχώς κανένα ραδιόφωνο δεν τα παίζει. Πρόκειται για είκοσι τραγούδια αμιγώς πολιτικά, και υπάρχουν όλα στο youtube, όπως το “Με γεια το κούρεμα”, και το “Ντίλερ, Κίλλερ και Σία”. Κάποτε συνάντησα τον Γκάτσο και του παραπονέθηκα ότι δεν παίζονται αυτά που γράφω, και μου είπε: “Μην ανησυχείς, ένας να τα ακούσει, ένας να τα επικοινωνήσει, αυτό το πράγμα αβγατίζει”. Κι εγώ αυτό ακριβώς κάνω. Απευθύνομαι στον έναν και δεν με ενδιαφέρει οτιδήποτε έχει σχέση με τη μαζικότητα».\nΈχετε δηλώσει ότι «η βεντέτα είναι τσάμπα μαγκιά». Τι άλλο θα χαρακτηρίζατε έτσι σήμερα;\n«Η βεντέτα είναι κάκιστο πράγμα. Δείχνει ότι μας διέπει ένας διχασμός, τη στιγμή που πρέπει όλοι να ενωθούμε. Στη βεντέτα δεν υπερασπίζεσαι αξίες αλλά τσαμπουκάδες, δεν πονάς για τον άλλον, αλλά για τον εαυτό σου. Είμαστε πάρα πολλοί τσάμπα μάγκες σήμερα. Φαίνεται από αρκετά, όπως από το να κάνεις τον πατριώτη ενώ δεν είσαι, να λες ψέματα και να παριστάνεις τον έξυπνο ενώ πρέπει να παλεύεις για τη διαφορετικότητά σου, μέχρι το πώς συμπεριφερόμαστε στον δρόμο, στη γυναίκα, και γενικότερα».\nΥπάρχει κάποιο όνειρο που δεν έχετε εκπληρώσει ακόμη;\n«Είμαι γεμάτος όνειρα. Το πρώτο που μου έρχεται στο μυαλό είναι το ότι έχω 3-4 κατοστάφυλλα σκόρπια κείμενα που αφορούν βιώματα και είναι απολύτως ποιητικά και θέλω να τα μεταφέρω στο θέατρο. Επίσης, επιθυμώ να δημιουργήσω μια ομάδα ταλαντούχων ανθρώπων και να μπορούμε να κάνουμε Τέχνη με τη μορφή διάδρασης στον δρόμο, στο θέατρο, παντού. Όμως η μεγαλύτερή μου επιτυχία είναι το παιδί μου, η Ελεονώρα. Το τραγούδι που είχαμε τραγουδήσει παρέα, το “Να φυλάγεσαι”, σε στίχους του Αντώνη Ανδρικάκη, είναι τομή για εμένα και την Τέχνη μου».\nΜε αφορμή την πρόσφατη περιπέτειά σας με τις δηλώσεις σας για τους μετανάστες, θεωρείτε ότι οι Έλληνες με τη στάση μας τους κάνουμε να νιώθουν φιλόξενα ή τους ωθούμε στο να εκδηλώνουν τον άσχημο εαυτό τους;\n«Όχι, δεν ισχύει κάτι τέτοιο. Άλλωστε, η λέξη και η έννοια “φιλοξενία” είναι μόνο ελληνική. Ωστόσο, δεν μπορώ να δεχθώ να με δαγκώσει ο άνθρωπος που αγκαλιάζω. Αυτό με οπλίζει με ένα πάθος να υπερασπιστώ το ελληνικό βίωμα. Φυσικά αναφέρομαι στους κακούς και επιθετικούς μετανάστες. Αυτούς που δημιουργούν φόβο σε γυναίκες και παιδιά στο κέντρο της Αθήνας, μη αφήνοντάς τους να κυκλοφορήσουν με ασφάλεια. Οπότε δεν πρέπει να υπερασπιστούμε την καθημερινότητά μας; Θα αγαπάμε τους καλούς μετανάστες, αλλά όχι εκείνους που προκαλούν προβλήματα. Βρέθηκε, λοιπόν, τώρα αυτό το “Παρατηρητήριο Ανθρωπίνων Δικαιωμάτων” –που είναι κατ’ εμέ μια τρομερή μούφα– να με αποκαλέσει ρατσιστή. Εμένα, που ασχολούμαι τόσα χρόνια ανιδιοτελώς με τον κοινωνικό ρατσισμό! Όχι, δεν είμαι ρατσιστής! Και επειδή ουδέποτε παρέλαβα στα χέρια μου καμία μήνυση, όπως λανθασμένα διαδόθηκε, θα είμαι εγώ τώρα που θα προκαλέσω με τον δικηγόρο μου, τον Βασίλη Καπερνάρο, να γίνει το δικαστήριο για να δούμε τελικά ποιοι είναι αυτοί οι τύποι που νομίζουν ότι μπορούν να παραχαράξουν προσωπικότητες ανθρώπων».\n«Γράφω τραγούδια, κάνω εμφανίσεις εντός και εκτός συνόρων, σκέφτομαι συνεχώς καινούργια πράγματα. Παράλληλα, ετοιμάζω με τον Σταμάτη Αστρά, έναν εξαιρετικό φίλο και παραγωγό που ζει στη Βοστώνη, έναν δίσκο μόνο με μουσική, που θα κυκλοφορήσει στην Αμερική».


«Ό,τι θέλει ο Θεός και ο Ολυμπιακός» - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / «Ό,τι θέλει ο Θεός και ο Ολυμπιακός»\n"Ό,τι θέλει ο Θεός και ο Ολυμπιακός"\nΓια τη σπουδαία παρουσία του Ολυμπιακού στο ICC αλλά και για το δικό του μέλλον, μίλησε στη NOVA ο Κώστας Μανωλάς μετά την αναμέτρηση με τη Σίτι.\nΟ διεθνής αμυντικός είπε ότι είναι ευχαριστημένος στον Ολυμπιακό, σίγουρα η πρόκληση να μετεγγραφεί σε μεγάλο κλαμπ της Ευρώπης είναι μεγάλη, αλλά θα γίνει ό,τι αποφασίσει ο πρόεδρος του συλλόγου Βαγγέλης Μαρινάκης.\nΟ Μανωλάς μίλησε:\nΓια τις εμφανίσεις του Ολυμπιακού στις ΗΠΑ: «Απ’ ότι είδαμε από τα αποτελέσματα αλλά και από τα παιχνίδια που έχουμε κάνει, σίγουρα μπορούμε να είμαστε πολύ ικανοποιημένοι. Δουλεύουμε καθημερινά, αφομοιώνουμε τα πράγματα που θέλει να κάνουμε στο γήπεδο ο προπονητής και όταν το κάνουμε αποδίδουμε και καλό ποδόσφαιρο».\nΓια το αν είναι σημαντική η επικράτηση κόντρα στη Σίτι, έστω και στα πέναλτι: «Όταν αγωνίζεσαι με έναν τεράστιο αντίπαλό όπως είναι η Μάντσεστερ Σίτι θέλεις κατ’ αρχήν να είσαι ανταγωνιστικός. Εμείς όμως απ΄ότι δείξαμε στο γήπεδο ήμασταν καλύτεροι στη μεγαλύτερη διάρκεια του αγώνα και σίγουρα αυτό θα μας δώσει ώθηση για τη συνέχεια».\nΓια το αν ο Ολυμπιακός έχει αποκτήσει νοοτροπία νικητή με κάθε αντίπαλο: «Βέβαια. Ο Ολυμπιακός έχει πάντα νοοτροπία νικητή απ’ όταν ιδρύθηκε μέχρι να πεθάνει, που δεν θα πεθάνει ποτέ».\nΓια το ενδεχόμενο να φύγει για ομάδα του εξωτερικού: «Το θέμα το διαχειρίζεται ο Ολυμπιακός. Όπως έχω πει, στο τέλος θα γίνει ό,τι θέλει ο Θεός και ο Ολυμπιακός. Εγώ είμαι ικανοποιημένος στον Ολυμπιακό, αλλά δεν παύω να θέλω να κάνω και ένα μεγάλο βήμα στο εξωτερικό. Αν θέλει ο πρόεδρος της ομάδας να αποχωρήσω και να πάω σε μία καλύτερη ομάδα.. Θα γίνει ό,τι θέλει ο Θεός. Θα δούμε».


ΟΙ ΤΡΕΙΣ ΜΕΘΟΔΟΙ ΚΥΚΛΙΚΗΣ ΕΞΑΣΚΗΣΗΣ ΚΑΙ ΠΡΟΠΟΝΗΣΗΣ. | Greek Orienteering\nΟΙ ΤΡΕΙΣ ΜΕΘΟΔΟΙ ΚΥΚΛΙΚΗΣ ΕΞΑΣΚΗΣΗΣ ΚΑΙ ΠΡΟΠΟΝΗΣΗΣ.\n(Τις σημειώσεις κράτησε ο υποφαινόμενος από Πανεπιστημιακές παραδόσεις. Ένα παράδειγμα κυκλικής προπόνησης με αυξανομένη επιβάρυνση στις ασκήσεις είναι διαθέσιμο σε εκπαιδευτικούς φυσικής αγωγής κατόπιν αιτήματος)\nΚΥΚΛΙΚΗ ΕΞΑΣΚΗΣΗ (χωρίς διάλειμμα).\nΣτην κυκλική εξάσκηση (συνήθως 10 ασκήσεις) η επιβάρυνση καθορίζεται με γενικά κριτήρια και σύμφωνα με τον μέσο όρο ικανοτήτων της ομάδας η τάξης πάνω στις ασκήσεις που έχουμε επιλέξει. Αντίθετα, στην κυκλική προπόνηση η επιβάρυνση καθορίζεται προσωπικά βάσει των αποτελεσμάτων που θα μας δώσει το τεστ μέγιστων ικανοτήτων. Σε αντίθεση με την κυκλική προπόνηση η κυκλική εξάσκησή δεν απαιτεί σπουδαία προεργασία. Ο κύκλος στην κυκλική εξάσκησή διανύεται τρεις φορές χωρίς διάλειμμα. Μετά την τελευταία άσκηση γίνεται διάλειμμα δύο έως τριών λεπτών. Αν ένα πρόγραμμα αποδειχθεί χρήσιμο συνιστάται να χρησιμοποιείται για έξη συνεχείς φορές η μαθήματα ώστε να τελειοποιηθούν οι κινητικές δεξιότητές.\nΚριτήρια συναγωνισμού είναι: o καθορισμός επαναλήψεων, η άσκηση σε χρόνο και οι ασκήσεις με συναγωνισμό ομάδων.\nΚΥΚΛΙΚΗ ΕΞΑΣΚΗΣΗ ΣΥΜΦΩΝΑ ΜΕ ΤΗ ΧΑΛΑΡΗ ΜΕΘΟΔΟ ΙΝΤΕΡΒΑΛ\nΌπως με τη μέθοδο της κυκλικής εξάσκησης χωρίς διάλειμμα η μέθοδος της κυκλικής εξάσκησης σύμφωνα με τη χαλαρή ιντερβαλ πραγματοποιείται με τη μέθοδο της διαρκείας. Στην κυκλική εξάσκησή σύμφωνα με τη χαλαρή μέθοδο ιντερβαλ γίνεται εναλλαγή των σταθμών μετά από εξάσκησή 15΄ έως 30’. Όλοι οι ασκούμενοι αθλούνται ταυτόχρονα δίχως πολύ βιασύνη και μετά την άσκηση ακολουθεί διάλειμμα 30’. Άσκηση και διάλειμμα γίνονται ταυτόχρονα για όλους. Αν υπάρχει και συναγωνισμός μπορούν να χρησιμοποιηθούν και ασκήσεις δίχως όργανα με πιο ελεύθερο χαρακτήρα και λίγο πιο σύνθετο χαρακτήρα. Απαιτείται αυτοπειθαρχία και ετοιμότητά επίδοσης. Το σύνθημα για αλλαγή μπορεί να δίνει και ο αρχηγός της ομάδας. Στην κυκλική εξάσκησή σύμφωνα με τη χαλαρή μέθοδό ιντερβαλ ταιριάζουν καλυτέρα προγράμματα 6-10 σταθμών. Οι ασκούμενοι είναι διασκορπισμένοι σε σταθμούς.\nΠαραλλαγές: Α) περισσότερες επαναλήψεις σε συγκεκριμένο χρόνο.\nΒ) Μείωση του χρόνου εκτέλεσης των καθορισμένων επαναλήψεων\nΓ) Συναγωνισμός ομάδων.\nΚΥΚΛΙΚΗ ΠΡΟΠΟΝΗΣΗ ΜΕ ΤΗ ΜΕΘΟΔΟ ΙΝΤΕΡΒΑΛ\nΣτην κυκλική προπόνηση η άσκηση από σταθμό σε σταθμό διακόπτεται από ένα σύντομο διάλειμμα (35-45’’). Όλο το πρόγραμμα εκτελείται σε 1-3 γύρους. Μετρά την εξάσκηση σε όλους τους σταθμούς που αποτελούν το γύρο πραγματοποιείται διάλειμμα (3-5’’).\nΑ. Σε κάθε σταθμό έχουμε άσκηση 15’ με 45’ διάλειμμα\nΒ. Σε κάθε σταθμό έχουμε άσκηση 15’ με 30’ διάλειμμα\nΓ. Σε κάθε σταθμό έχουμε άσκηση 30’ με 30’ διάλειμμα\nΔ. Σε κάθε σταθμό γίνεται άσκηση δίχως χρονικό περιορισμό με βάση το τεστ μέγιστος αριθμός επαναλήψεων δια του δυο. Το διάλειμμα μεταξύ των δυο σταθμών είναι 45-60΄.\nΟργάνωση δύο πρώτων παραλλαγών.\nΜέσα σε 30’’ προσπαθούμε να κάνουμε όσο μεγαλύτερο αριθμό επαναλήψεων μπορούμε με διάλειμμα 30’’. Το ½ του αριθμού των επαναλήψεων ορίζεται ως δόση αλλά μέσα σε 15’’. Το διάλειμμα ποικίλει από 30 σε 45’’.\nΟργάνωση τρίτης παραλλαγής.\nΤο ½ του αριθμού των επαναλήψεων ορίζεται ως δόση αλλά μέσα σε 30’’. Όλο το πρόγραμμα εκτελείται σε 1-3 γύρους. Προοδευτικά αυξάνουμε την ένταση ΜΕ+1/2, ΜΕ/2, ΜΕ+3/2.\nΟργάνωση τέταρτης παραλλαγής.\nΕίναι η πιο απλή στην οργάνωση της. Σε κάθε σταθμό πραγματοποιείται άσκηση δίχως χρονικό περιορισμό και με χαλαρό ρυθμό με βάση το τεστ μέγιστος αριθμός επαναλήψεων δια του δύο. Η συνολική απασχόληση σε κάθε σταθμό είναι 45-60΄. Το διάλειμμα μεταξύ των δυο σταθμών είναι 45-60΄. Σε όλες τις παραλλαγές πρέπει οι χρόνοι διαλειμμάτων να τηρούνται αυστηρά και να μη αυξάνεται η επιβάρυνση με τη συντόμευση των διαλειμμάτων για να μη καταστραφεί ο χαρακτήρας τη κυκλικής προπόνησης.\nΣτίβος (εκτός δομών αντοχής) ομαδικά αθλήματα, ενόργανος γυμναστική, τζούντο, πυγμαχία, σχολεία (τέταρτη παραλλαγή).\nΑποτελέσματα Αγωνα στη Μαρώνεια Ροδοπης 19/5/2013\nPosted by: Konstantinos Koukouris // Φυσική κατάσταση, Fitness // March 5, 2020\n← Σάββατο, 4 Απριλίου 2020. Aγώνας προπόνησης προσανατολισμού στα Πλατανάκια Πανοράματος στη Θεσσαλονίκη. www.orienteering-greece.org Vacanța activa pe Nea Skioni, Cassandra, Halkidiki. O experiența unica sportiva, nu exista un ghid mai bun pentru regiunea data →\nΤελετή έναρξης και λήξης των ολυμπιακών αγώνων.\nΦιλικός αγώνας προσανατολισμού στα Πλατανάκια Πανοραμάτος Τετάρτη, 8.9.2021 απόγευμα. orienteering in Thessaloniki.\nΠέμπτη επιστολή προς ΣΕΟ Θεσσαλονίκης


25 Δεκέμβρη του 1947: Η μάχη της Κόνιτσας\nΗ γέφυρα Μπουραζάνη, κομβικό σημείο για την έκβαση της μάχης της Κόνιτσας. Την ανατίναξαν οι μαχητές του ΔΣΕ, την ανακατασκεύασε το Μηχανικό του στρατού, αμέσως μετά τη μάχη.\n«Η επιχείρηση της Κόνιτσας επιβάλλονταν να γίνει πολιτικά και στρατιωτικά.\nΗ εκλογή της στιγμής ήταν κατάλληλη για τους εξής λόγους:\nα) Οι φαγωμάρες ανάμεσα στις δυο κλίκες της κυβέρνησης της Αθήνας είναι οξυμένες.\nβ) Με πιότερη γρηγοράδα συντελείται η χρεωκοπία της πολιτικής του κυβερνητικού συγκροτήματος Σοφούλη-Τσαλδάρη, γιατί παρά τις υποσχέσεις και το θόρυβο για σοβαρά χτυπήματα κατά του Δ.Σ.Ε. ματαιώθηκαν όλες τους οι εξορμήσεις και ο μοναρχοφασιστικός στρατός έπαθε σοβαρές ζημιές.\nγ) Επειδή η επιχείρηση έγινε την άλλη μέρα από την αναγγελία της δημιουργίας της Προσωρινής δημοκρατικής κυβέρνησης.\n«Δημοκρατικός Στρατός», τ. Α΄, σ.4-10, Γενάρης 1948, φωτογραφική αναπαραγωγή από τα πρωτότυπα τεύχη του περιοδικού «Δημοκρατικός Στρατός», «Ριζοσπάστης», Αθήνα 1996.


Eπτά βήματα για έναν καλύτερο τρόπο σκέψης\nΘέλετε να σκέφτεστε σαν μεγαλοφυία; Δοκιμάστε αυτά τα . .\nΕπτά βήματα προς έναν καλύτερο τρόπο σκέψης\nΗ ΔΙΑΦΟΡΑ ΑΝΑΜΕΣΑ στον έξυπνο και τον κουτό τρόπο σκέψης δεν εξαρτάται τόσο από τα πνευματικά μας εφόδια, όσο από το πόσο καλά τα χρησιμοποιούμε. Εφαρμόζοντας τις κατάλληλες κάθε φορά πνευματικές τους ικανότητες, άνθρωποι μέσης εξυπνάδας μπορούν καμιά φορά να ενεργούν σαν μεγαλοφυΐες. Ο Δόκτωρ ' Εντουαρντ ντε Μπόνο, ψυχολόγος και συγγραφέας, μαζί με τον Μισέλ ντε Σαιντ-Αρνώ, του βιβλίου Μέθοδος Εκμάθησης του Σκέπτεσθαι, συγκέντρωσε μια σειρά από απλές τεχνικές που βελτιώνουν τον τρόπο του σκέπτεσθαι. Το σύστημα του αυτό υιοθετήθηκε από διευθυντές μεγάλων εταιρειών, διδάχθηκε σε σχολεία και μελετήθηκε από αξιωματούχους των κυβερνήσεων πολλών χωρών. «Η μεγαλοφυΐα,» λέει ο ντε Μπόνο, «βρίσκεται στην επίλυση καθημερινών προβλημάτων - και όλοι μπορούν να βελτιωθούν σ' αυτόν τον τομέα.» Και να ποια είναι τα επτά βασικά εργαλεία του.


ΑΝΤΙΣΤΑΣΙΑΚΟ ΔΕΛΤΙΟ: ΕΚΤΑΚΤΟ:ΕΙΣΒΟΛΗ ΤΩΝ ΕΝΣΤΟΛΩΝ ΔΟΛΟΦΟΝΩΝ ΣΤΗΝ ΕΡΤ-ΚΑΤΑΠΤΥΣΤΗ ΑΝΑΚΟΙΝΩΣΗ ΤΡΑΓΕΛΑΦΟ ΕΞΕΔΩΣΕ ΤΟ ΑΠΟ-ΚΟΜΜΑ ΠΑΣΟΚ!!!\nΕΚΤΑΚΤΟ:ΕΙΣΒΟΛΗ ΤΩΝ ΕΝΣΤΟΛΩΝ ΔΟΛΟΦΟΝΩΝ ΣΤΗΝ ΕΡΤ-ΚΑΤΑΠΤΥΣΤΗ ΑΝΑΚΟΙΝΩΣΗ ΤΡΑΓΕΛΑΦΟ ΕΞΕΔΩΣΕ ΤΟ ΑΠΟ-ΚΟΜΜΑ ΠΑΣΟΚ!!!\nΕΔΩ Η ΚΑΤΑΠΤΥΣΤΗ ΑΝΑΚΟΙΝΩΣΗ-ΤΡΑΓΕΛΑΦΟΣ ΤΟΥ ΠΑΣΟΚ.\nΜΙΑ ΑΝΑΚΟΙΝΩΣΗ ΚΑΘ'ΟΛΑ ΣΥΚΟΦΑΝΤΙΚΗ,ΨΕΥΔΗ ΠΟΥ ΣΕ ΚΑΜΙΑ ΠΕΡΙΠΤΩΣΗ ΔΕΝ ΑΝΤΙΚΑΤΟΠΤΡΙΖΕΙ ΤΗΝ ΠΡΑΓΜΑΤΙΚΟΤΗΤΑ!!!\nΣημ.: Τίποτα απ΄αυτά που αναφέρονται δεν έγιναν ποτέ.\nΑναρτήθηκε από reporter.gr στις 11:44 π.μ.\nΕτικέτες Ανακοινωση, ΕΚΤΑΚΤΗ ΕΠΙΚΑΙΡΟΤΗΤΑ, ΕΝΣΤΟΛΟΙ ΔΟΛΟΦΟΝΟΙ, ΕΡΤ, Πασοκ, ΡΑΔΙΟΜΕΓΑΡΟ ΕΡΤ, Συνεχη ενημερωση


Μπογκοτά – Κούσκο – Δυό βράδια στο ίδιο ταξίδι (Χρονογράφημα του Φοίβου Ιωσήφ) – ΗΧΏ Φλώρινας\nΤο ταξίδι ήταν διάρκειας είκοσι εννέα ημερών. Eίκοσι οκτώ διανυκτερεύσεις. Οι έντονες, ξεχωριστές βραδιές ήταν δύο. Ήταν όμως έντονες, γεμάτες συγκινησιακή φόρτιση και ανακάλυψη έντονων συναισθημάτων. Η καθημερινότητα στον τόπο που διαμένεις είναι πολύ δύσκολο να σου προσφέρει αυτή την ανατριχίλα και αυτή την ηθική επιβεβαίωση.\nΣε απόσταση χιλιάδων χιλιομέτρων ανακαλύπτεις πως κάποιοι άνθρωποι σε αναγνωρίζουν και σε υπολείπτονται βαθιά. Μέσα σε μισή ώρα βλέπεις μέσα από την κουλτούρα τους πόσο έντονα έχουν επειρεαστεί από την δική σου ζωή, ιστορία και φιλοσοφία. Δεν το κρύβουν, το δείχνουν χωρίς προσποίηση με μεγάλη τους ευχαρίστηση, ίσως και με υπερηφάνεια. Είναι υπερήφανοι γιατί ψυχανεμίζονται πως η γλώσσα τους και η πορεία της φυλής τους είναι ακόλουθη του δικού σου παρελθόντος, πατήσαν στα ίχνη των δικών σου προγόνων.\nΝα μην σας κουράζω. Η βραδιά ήταν ζεστή αν και προχωρημένος Οκτώβριος και η Μπογκοτά απέπνεε μια ζέστη και ένα Λατινοαμερικάνικο ταπεραμέντο. Ζητήσαμε την διεύθυνση ενός κλασικού Κολομβιάνικου κέντρου διασκέδασης και σε λίγο δρασκελιζαμε την είσοδό του. Το κέντρο ήταν καθαρά τουριστικό και πάνω στα τραπέζια ήταν η σημαία προέλευσης της κάθε παρέας. Σε λίγο, και παρά την αμφιβολία μου ότι θα υπήρχε Ελληνική σημαία ο σερβιτόρος κατέφθασε και εγκατέστησε στο τραπέζι μας μία πανέμορφη Γαλανόλευκη.\nΤο μουσικό χορευτικό πρόγραμμα συνεχιζόταν όταν διαπίστωσα το βλέμμα του κονφερανσιέ να πέφτει απάνω μας και αμέσως να γυρίζει και κάτι να λέει προς την ορχήστρα. Η μουσική και οι χορευτές σταμάτησαν τελείως ξαφνικά. Όλοι μας αναρωτηθήκαμε αν υπήρχε διάλειμμα στο πρόγραμμα.\nΟ κονφερανσιέ τότε γύρισε προς την αίθουσα και δείχνοντας προς την παρέα μας είπε Damas y caballeros, dennos un caluroso aplauso a nuestros amigos que vienen de la lejana Grecia, la cuna de la civilización- Κυρίες και κύριοι, ας δώσουμε ένα θερμό χειροκρότημα για τους φίλους μας που έρχονται από την μακρινή Ελλάδα, την κοιτίδα του πολιτισμού.\nΟ κόσμος χειροκροτούσε κι εμείς κλαίγαμε. Δεν χειροκροτούσαν για μας, δεν χειροκροτούσαν για τον Παπανδρέου και τον Καραμανλή, χειροκροτούσαν για τα Ελληνικά θέατρα, τους Έλληνες φιλοσόφους, για τον Πίνδαρο και τον Αριστοτέλη. Ναι, εκεί μακριά, στην Νότιο Αμερική.\nΗ επόμενη τιμητική μας βραδιά ήταν στο Cusco του Περού. Ήταν βράδυ και τρώγαμε στο εστιατόριο ενός αποικιακού ξενοδοχείου. Είμασταν περίπου 20 Έλληνες και απέναντί μας έτρωγαν ίσα με σαράντα Αμερικάνοι. Σε λίγο μπήκαν στην αίθουσα τέσσερα παιδιά ντυμένα με τα χαρακτηριστικά πόντσο, την γνωστή πολύχρωμη κουβέρτα με την σχισμή στην μέση. Πήγαν στην άκρη, έβγαλαν τα όργανά τους, δύο κιθάρες, ένα ταμπούρλο και μία τοπική φλογέρα.\nΤο πρώτο τραγούδι που έπαιξαν ήταν ”το πέταγμα του αετού”, El condor pasa, πολύ γνωστή Περουβιάνικη μελωδία, γνωστή ανά τον κόσμο ακόμη και στα μικρά παιδιά. Μετά το πρώτο μισό λεπτό της μουσικής κανένας από μας δεν έτρωγε, είχαμε όλοι σταματήσει, είχαμε ανοίξει τα πουκάμισά μας και αφήναμε την μουσική ευωχία να γεμίζει τις αρτηρίες της καρδιάς μας.\nΟύτε ένας μας δεν κρατούσε πιρούνι στο χέρι. Απέναντι, οι Αμερικάνοι, την ίδια ώρα συνέχιζαν να καταβροχθίζουν ακαταμάχητοι τις νόστιμες μπριζόλες.\n← ΗΧΩΜΑΓΕΙΡΕΜΑΤΑ: Παγωτό αληθινότατο με γεύση βανίλια (ΒΙΝΤΕΟ)\nΟι ψευτομακεδόνες Σκοπιανοί, οι Βούλγαροι και η ελληνική αδιαφορία (Γράφει ο Ιωάννης Αμπατζόγλου*) →


ηχοτάξιο: Ελληνική γλώσσα\nΤι έχουν πει οι ξένοι για την Ελληνική γλώσσα, η οποία μανιωδώς πολεμείται, απεινώς διώκεται και ουσιαστικά ΔΕΝ ΔΙΔΑΣΚΕΤΑΙ στην πατρίδα της.\nΝτε Γρόοτ (Ολλανδός καθηγητής Ομηρικών κειμένων στο πανεπιστήμιο του Μόντρεαλ): «Η Ελληνική γλώσσα έχει συνέχεια και σε μαθαίνει να είσαι αδέσποτος και να έχεις μια δόξα, δηλαδή μια γνώμη. Στην γλώσσα αυτή δεν υπάρχει ορθοδοξία. Έτσι ακόμη και αν το εκπαιδευτικό σύστημα θέλει ανθρώπους νομοταγείς – σε ένα καλούπι – το πνεύμα των αρχαίων κειμένων και η γλώσσα σε μαθαίνουν να είσαι αφεντικό.»\nΤζέιμς Τζόυς (Διάσημος Ιρλανδός συγγραφέας, 1882-1941): «Σχεδόν φοβάμαι να αγγίξω την Οδύσσεια, τόσο καταπιεστικά αφόρητη είναι η ομορφιά.»\nΗ τυφλή Αμερικανίδα συγγραφέας Έλεν Κέλερ είχε πει: «Αν το βιολί είναι το τελειότερο μουσικό όργανο, τότε η Ελληνική γλώσσα είναι το βιολί του ανθρώπινου στοχασμού.»